Automaattiset suodattimet - PDF\nDownload "Automaattiset suodattimet"\n1 Automaattiset suodattimet\n2 Automaattiset suodattimet ViFlow on tehnyt yksinmyyntisopimuksen saksalaisen Krone Filter yrityksen kanssa Suomessa ja muissa Pohjoismaissa. Krone Filter on maailmanlaajuisesti toimiva yritys, joka on jo kahden vuosikymmenen ajan valmistanut manuaalisia ja täysin automaattisia suodattimia ja suodatinjärjestelmiä teollisuuden eri tarpeisiin. Erikoisosaamista ovat jäähdytysjärjestelmien suodattimet. Sopimus laajentaa ViFlow:n tuotevalikoimaa korkealaatuisilla suodattimilla. Muiden tuotteidemme kanssa voimme tarjota asiakkaillemme järjestelmiä kattamaan koko lämmönsiirron kentän sekä likaantumiselta suojaavat lisälaitteet. KAF Bernoulli-suodatin Itsepuhdistuva automaattinen suodatin KAF (Bernoulli-suodatin) on monipuolinen, itsepuhdistuva ja lähes huoltovapaa. Suodatin poistaa tehokkaasti hiukkasmuotoiset epäpuhtaudet kuormitetuista jäähdytysvesistä, luonnonvesistä (meri-, järvi- ja jokivesi) ja muista prosesseissa käytettävistä nesteistä. käyttöpaine: 0,3-16 Bar, alhainen painehäviö koko: DN 40 - DN suodatin100 μm mm. korkea virtaus ja suorituskyky yksinkertainen ja vankka rakenne alhainen paino tilaa säästävä muotoilu (usein se katsotaan jopa putkiston osaksi) lähes huoltovapaa\n3 Automaattinen suodatin suojaa lämmönsiirtimet, jäähdytystornit ja muut laitteet Likaantunut lämmönsiirtolevy ilman suodatinta Putkilämmönsiirrin ilman suodatinta neljän kuukauden käytön jälkeen Sama putkilämmönsiirrin, joka on ollut käytössä yhdeksän kuukautta KAF-suodattimen kanssa. Ei vaadi puhdistamista. Lämmönsiirtojärjestelmien suorituskyky paranee ja niiden elinikä pitenee merkittävästi suodatusta käytettäessä (1 mm μ). Suodattimet maksavat itsensä nopeasti takaisin, koska suojattavien laitteiden huoltotarve vähenee huomattavasti. Edut ovat erityisen selvät levylämmönsiirtimien levyjen ja putkilämmönsiirtimien putkien kohdalla. Puhdistusvälit pitenevät ja varaosien aiheuttamat kustannukset pienenevät suodattimien ansiosta.\n4 Esimerkkejä sovelluksista Vedenpuhdistuslaitos Kemian teollisuus Dimensioning Mitoitus Painehäviö/Bar Painehäviö\n5 Toimintaperiaate Automaattisen KAF suodattimen toiminta voidaan jakaa kahteen eri vaiheeseen: normaali suodatustoiminto ja huuhtelutoiminto. Normaali käyttötilanne Suodatus ja ensimmäinen huuhteluvaihe Suodatus ja toinen huuhteluvaihe Suodatus ja viimeinen huuhteluvaihe\n6 Edut: tarjoaa tehokkaan ja luotettavan jatkuvasti toimivan automaattisen suodatuksen virtaus jopa m3/h yhdellä laitteella käyttöpainen alkaen 0.3 Bar systeemi toimii koko ajan puhdistuksesta huolimatta alhainen painehäviö jatkuvassa käytössä (jopa alle 0.1 Bar) lyhyet, ohjelmoitavissa olevat huuhteluajat ja alhainen painehäviö huuhtelun aikana alhainen muuttuva huuhtelutilavuus voidaan asentaa moneen asentoon itsepuhdistuva Materiaalit GRP / FRP Ruostumaton teräs Teräs (kumioitu) Nesteen kanssa kosketuksissa olevat sisäosat (316 Ti) (super duplex) Titaani Hastelloy Monell Käyttöalueet kemian teollisuus paperi- ja selluteollisuus voimalaitokset konetekniikka / OEM ilmastointi ja jäähdytys rakennusteollisuus / LVI laivanrakennus petrokemia LNG / LPG vesilaitokset ja jätevesilaitokset\n7 Esimerkkejä laajasta suodatinvalikoimasta KWF Inline KSF Sarja DN KWF Sarja Laatu Vuonna 2010 saatu ASME X sertikaatti on osoitus korkealaatuisesta GRP-tuotannostamme. Maailmanlaajuisesti ainoastaan neljällä yrityksellä on tämä sertifikaatti. Laadun valvonta tapahtuu erillisissä testauspenkeissä. Standardit Noudatamme useita kansainvälisiä standardeja ja teemme yhteistyötä useiden tarkastus- ja laadunvalvontaviranomaisten kanssa. PED 97/23/EC, ASME VIII DIV 1 ASME BPVC X GOST RTN, GL, Lloyds, DNV, ABS jne. Module G sertifikaatti, CE-hyväksyntä, merkintä ja vaatimuksenmukaisuusvakuutus tuotteille ATEX Sertifikaatit: ASME X - maailman ainoa suodatinvalmistaja, jolla on tämä serfikaatti lasikuituvalmisteisiin ASME-RP leima DIN EN ISO 9001:2008 GOST ja RTN ASME VIII - Div. 1 U-leimalla DNV Germanischer Lloyd ViFlow Finland Oy on osa lämmönsiirtimien ja paineastioiden mitoitukseen, suunnitteluun, valmistukseen ja myyntiin erikoistunutta ViFlow ryhmää. Tässä esiteltyjen automaattisten suodattimien lisäksi valikoimiimme kuuluvat hitsatut, tiivisteelliset ja juotetut levylämmönsiirtimet, putkilämmönsiirtimet, sekä muut painelaitteet kuten reaktorit ja säiliöt. Jäähdytystornit, dry coolerit sekä automaattiset suodattimet täydentävät tarjontamme niin, että voimme palvella asiakkaitamme koko lämmönsiirron saralla. Lisätietoja saatte ottamalla meihin yhteyttä.


Pesänetsijät koluavat mahdollisia naalin pesäpaikkoja | Hirvikota\n← Hyönteismyrkyissä käytettävät tehoaineet – Pyretriinit ja pyretroidit\nPesänetsijät koluavat mahdollisia naalin pesäpaikkoja\nPohjois-Lapissa on tehty tänä vuonna noin kymmenen naalihavaintoa, ja asiantuntijat toivovat lajin pesivän lähivuosina jälleen Suomessa.\nNaalin pesintä on varmistettu edellisen kerran Suomessa vuonna 1996.\nViime aikoina naalikannat ovat kuitenkin elpyneet monilla Ruotsin ja Norjan tunturialueilla, ja yksilöitä voi vaeltaa ravinnon perässä Suomeen. Metsähallitus ja WWF kouluttavat nyt vapaaehtoisia koluamaan mahdollisia pesäpaikkoja, jotta pesintä ei jäisi huomaamatta.\nPitkästä aikaa näyttää siltä, että naali voisi pesiä Suomessa.\nSiksi on tärkeää, että mahdolliset pesäpaikat inventoidaan vuosittain. Jos pesintä havaitaan, naalia voidaan auttaa lisäruokinnalla ja tunturialueille levittäytyneen ketun poistopyynnillä, WWF:n ohjelmapäällikkö Petteri Tolvanen sanoo.\nVanhoja pesiä on löydetty Suomesta satoja, emmekä ehdi tarkistaa kaikkia vuosittain. Vapaaehtoiset voivat olla meille suureksi avuksi pesien tarkistamisessa, Metsähallituksen ylitarkastaja Tuomo Ollila sanoo.\nVapaaehtoiskoulutus on osa tänä vuonna alkanutta Suomen, Ruotsin ja Norjan yhteistä Felles Fjellrev Nord-hanketta, jossa Metsähallitus on mukana ainoana suomalaisena toimijana.\nHankkeen tarkoituksena on kehittää seurantyötä, parantaa naalin selviytymistä lisäruokinnan ja ketunmetsästyksen avulla sekä tiivistää pohjoismaista yhteistyötä naalin suojelussa.\nNaalia eli napakettua tavataan arktisilla seuduilla kautta pohjoisen pallonpuoliskon. Lämpenevä ilmasto uhkaa naalia kaikilla sen esiintymisalueilla, ja Pohjoismaista laji on ollut vaarassa kadota.\nLähde: Onko naali vihdoin palaamassa Suomeen? Pesänetsijät koluavat mahdollisia pesäpaikkoja | Turkulainen


Hampaisto.fi / 03.04.2019 Hampaat valkoiseksi edullisesti myös Helsingissä!\nHampaat valkoiseksi edullisesti myös Helsingissä!\nTeemme tehovalkaisupäiviä myös Helsingissä hintaan 169€!\nOlemme sopineet yhteistyöstä Helsingissä Hammaslääkäriasema Eteläranta 10 kanssa. Tulemme järjestämään lauantaisin suuhygienistin tekemiä tehovalkaisupäiviä hintaan 169€. Hinta on valtakunnan edullisin, jossa käytetään valkaisaineita, joita voi käsitellä ainoastaan koulutettu suuhygienisti.\nValkaisemme hampaat asteikolla 2-10 ja valkaisun arvioitu kesto on 1-3 vuotta. Kestoon vaikuttavat tekijät ovat elintottumukset ja käytettävät nautintoaineet, kuten punaviini, tupakka ja muut hampaiden värjääntymiseen vaikuttavat aineet. Valkaisua voi pitää yllä esim. valkaisukynällä.\nHelsinki uusin paikkakunta, jossa valkaisupäiviä järjestetään. Muita paikkakuntia ovat mm. Pori, Tampere, VIhti ja Kauhajoki. Valkaisupäivät ovat hyvin suosittuja ja ajat menevät nopesti. Siksi kannattaa varata aika ajoissa ja varmistaa pääsynsä tehovalkaisupäivään ja saada kevään kaunein hymy!\nKysy lisää tatu@hampaisto.fi tai soita ja varaa aika puh: 045 6529973


Voisiko Joulun lapsi syntyä myös Pohjantähden alla? - Kokkolan seurakuntayhtymä\nPieni Betlehem tungeksii ihmisiä. Kuningas Daavidin sukua on tullut lukuisasti ilmoittautumaan veroluetteloihin keisari Augustuksen käskystä. Siellä ovat myös Joosef ja Maria Nasaretista. Joosef on kotikaupungissaan, hänellä on sukulaisia ja ystäviä, jotka parhaansa mukaan ovat majoittaneet tulijoita luokseen.\nJo tupaten täysien asuintilojen alapuolella on taloissa paikka, jossa kotieläimet yöpyvät ja jossa säilytetään niiden ruoka ja talon isännän työkalut. Sellaiseen raivataan tilaa nasaretilaisen pariskunnan tilapäisesti majoittua. Sinne syntyy joulun lapsi, Kaikkivaltias Herra ja Maria kapaloi hänet seimeen.\n− Tänä jouluna eivät Betlehemin syntymäkirkon edustalla tungeksi edes pyhiinvaeltajat.\nHalki aikojen ovat erilaisten kansojen, kulttuurien ja kielten ihmiset mielikuvissaan sijoittaneet joulun lasta kehdossaan omiin elinympäristöihinsä. Niin onkin hyvä. Oma mielenmaisema ja sen tutut elementit yhdistävät meidät ensimmäiseen jouluun ja auttavat sanoman sisäistämisessä. Silloin emme enää ole ulkopuolisia tapahtuman seurailijoita, vaan joulun lapsi syntyy tässä ja nyt, juuri minulle.\n− Kai Jeesus-lapsi voisi syntyä jouluna 2020 myös Pohjantähden alla.\nPohjantähden loisteessa paimenet juosta viilettävät pitkin kotikatuasi tai pihapolkuasi. Taloissa nukutaan, mutta tähden alla piharakennuksessa Maria-äiti hyräilee vastasyntyneelle lapselleen ja yllättyy paimenten tulosta. Joosefin varoitteluista huolimatta hälinä herättää talon herkkäunisimmat.\nPimeään yöhön, johon antavat valoansa kynttilät, tähdet, revontulet ja jouluevankeliumi, syntyy joulun lapsi Pohjantähden alla asuvalle metsänväelle. Joulun lapsi otetaan vastaan hiljaisesti.\n− Avaa siis kotisi, sylisi ja sydämesi ovi.\nPäivikki-siskoni on valmistellut viulisti Laura Airolan puhuttelevasta Metsänväki ja joulun lapsi -laulusta pöytäteatterin omia lapsenlapsiaan varten. Lauluntekijän ja siskoni ystävällisellä suostumuksella on kaikilla lapsilla ja lapsenmielisillä mahdollisuus tähän jouluiseen kulttuurielämykseen.\nLaura Airolan Metsänväki ja joulun lapsi on kuunneltavissa LauluFlikkojen kuoroesityksenä.


Stalinin lehmät | Kirjasampo\nKun isukki on Venäjällä, sysisuomalaisessa uudessa asunnossa on hiljaista ja kylmää. Lattiat parkettia ja sileää, kupruilematonta muovimattoa. Koulun jälkeen Anna tulee kotiin ja alkaa lukea heti, kun tulee sisälle, syö, jatkaa lukemista. Äiti tekee alakerrassa töitä. Anna lukee yöhön asti, yölläkin, nukahtaa kirjan tai elokuvan ääreen. Tekee läksyt huolella ja on kultapäinen tyttö, joka saa täydet pisteet aiheesta kuin aiheesta. Täydellisempää kohdetta prinsessarutto saa etsiä. Koskaan ei ole tarpeeksi lämmin. Jostain vetää aina, vaikka kuinka laittaisi villasukkia jalkaan.\nKesäisin Annan huoneen ulkopuolella parvekkeet pihat grillataan täyteen makkarantuoksua ja suvisaunaa ja vihtoja. Lasten mekastus kuuluu järven rannalta. Moottoriveneet. Suomi on tuhansien järvien maa. Anna ei avaa verhoja, vaikka äiti kuinka yrittää houkutella ja puhuu siitä, miten bakteerit kuolevat valossa ja siksi on pakko päästää joskus valoa sisään. Anna ei halua. Anna ei pidä siitä valosta. Se tulee pitkien hoikkien mäntyjen välistä ja nuorten hieskoivujen. Anna ei pidä männyistä ollenkaan. Eikä niiden välistä tulevasta valosta. Täältä on pakko päästä pois. Helsinkiin. Siellä on sentään tammia ja kastanjoita ja raitiovaunuja, ja siellä tuoksuu meri niin kuin Tallinnassa ja Haapsalussa.\nIlmestynyt myös Bazarin julkaisemana.\nStalinin lehmät : Kun kyyhkyset katosivat -näytelmä


Unkarin pääministeri: liberaalien demokratioiden aika on ohi, kansalaisjärjestöt uhkana uudelle Unkarille\nvaeltaja2006 • 28.07.2014 08:00 • 4 kommenttia. • YHTEISKUNTA JA POLITIIKKA\nSosialismiajan patsas Debrecenin kaupungissa. Katse tulevaisuuteen\nUnkarin pääministeri puhui kannattajilleen lauantaina Romanian unkarilaisella alueella. Hän ilmoitti parlamentin muodostavan komitean, joka valvoo niitä ulkomaalaisia, jotka yrittävät vaikuttaa Unkarin sisäpolitiikkaan. Aletaanko Venäjän tyyliin rankaisemaan kansalaisjärjestöjä ulkomaisina agentteina?\nPääministeri Orbánin mukaan "olemme luomassa henkisen rautakuvun ("kuplan") , jota muut eivät pysty murtamaan". Pääministerin mukaan huolenaiheina eivät ole pelkästään ulkomaalaiset vaan myös oman maan kansalaisjärjestöt ja niiden työntekijät. Erityisesti Orbán mainitsi norjalaissäätiön avustukset Unkarin kansalaisjärjestöille. Pääministeri Orbánin mukaan jotkut kansalaisjärjestöjen työntekijät, joita usein kuullaan julkisuudessa, ovat ulkomaiden kustantamia poliittisia aktivisteja, ja he edistävät ulkomaisia etuja. Orbán antoi ymmärtää, että tällaiset kansalaisjärjestöt yrittävät nakertaa hallituksen ja valtapuolueen asemaa.\nNorja on antanut tukea Unkarin kansalaisjärjestöille. Se liittyy EU:n vapaakauppasopimukseen Norjan kanssa. Unkari ei hyväksy, että ulkomaista apua jaetaan ilman Unkarin hallituksen lupaa.\nKiista norjalaisten avustuksista Unkarin kansalaisjärjestöille on ollut käynnissä jo keväästä alkaen. Norjalaisrahaa on annettu mm. Budapestin Prideä järjestävälle sateenkaarijärjestölle. Kesän alussa Budapestissa valtion tarkastusviraston tutkijat yrittivät päästä käsiksi joidenkin kansalaisjärjestöjen kirjanpitoon. Mm. sateenkaarijärjestö kieltäytyi avaamasta tilikansioitaan, koska valtio ei millään tavalla tue järjestön toimintaa. Valtiolla ei täten ole oikeutta tutkia järjestön rahankäyttöä.\nNorjan ja Unkarin välillä avustusten jaossa on pattitilanne. Euroopan neuvoston ihmisoikeuskomissaari lähetti Unkarin hallitukselle kirjeen, jossa hän muistutti, että kansalaisjärjestöt toimivat "vallan vahtikoirina". Sen takia on tärkeää, että kansalaisjärjestöt saavat toimia rauhassa.\nPääministeri Orbán kaavaili lauantain puheessaan maansa tulevaisuutta. Läntisten liberaalien demokratioiden aika alkaa olla ohi. Länsi-Euroopan malleja ei kannata seurata. Unkarin uusi tie on: "rajoitettu demokratia", illiberal democracy. Unkarin yhteiskuntaa järjestellään nyt uudella tavalla. Siitä tulee työntekoon pohjaava maa, jossa kristillisyys, vapaus ja ihmisoikeudet ovat etusijalla. Inspiraatiota haetaan Kiinasta, Intiasta, Venäjältä, Turkista ja Singaporesta. "Meidän aikamme vielä tulee" Orbán lisäsi.\nKriitikot hymähtävät: erinomaisia mallimaita, eikö vain!\n» Englanninkielinen yhteenveto orbanin puheesta\nNorja: Eidsvollin pormestari ja hänen puolisonsa saivat kirkollisen vihkimisen\nNorjan luterilainen kirkko alkaa vihkiä samaa sukupuolta olevia pareja keskiviikkona\nNorjan kirkko alkaa vihkiä samaa sukupuolta olevia pareja\nMainio mallimaa tuo Singapore, ainakin mitä tulee kriminaalipolitiikkaan. Singaporessa ehdollinen vankeus on käytännössä tuntematon käsite, elinkautinen vankeus on nimensä mukaisesti koko loppuelämän pituinen ja muutenkin rikolliset saavat ansionsa mukaan. Murtovarkaat, pahoinpitelijät, raiskaajat ja rattijuopot saavat pitkän kakun (esimerkiksi raiskauksesta vähintään 20 vuotta) lisäksi rottinkikepistä paljaille pakaroille.\nGrand Prix (ei rekisteröitynyt) • 28.07.2014 17:34\nLänsi-Eurooppa tulee talouden ja kulttuurin rappion myötä kuolemaan. Idässä nyt vain sattuu Suomenkin tulevaisuuden tie olemaan - jotkin edelläkävijät, kuten Unkari, ovat jo huomanneet idän olevan huomattavasti parempi vaihtoehto kuin jo nyt monella tavalla rappioitunut länsi.\nEi_avioliittoja_homoille (ei rekisteröitynyt) • 28.07.2014 17:55\nKannattaa muuten lukea Csernok Attila kirja "Katkennut silta – Unkarin unohdettu historia". Se kertoo hyvin unkarilaisten historiallisesta typeryydestä, joka jotenkin vaikuttaa suomalaiselta päänä honkaan hakkaamiselta.\nTulee ymmärrettäväksi tämäkin poliittinen typeryys, vaikka sitä ei millään tavoin voi hyväksyä. Nyt kun vietämme unkarin suuren uhon satavuotispäivää, sillä silloin julistivat sodan Serbialle, ne onnettomat!\noscari • 29.07.2014 19:46\nEAH. Euroopan länsipuolelta (EU15, EFTA-maat sekä Malta ja Kypros) löytyy Suomen lisäksi yhdeksän muutakin kansakuntaa joissa ei laki salli kahden miehen tai kahden naisen vihkimistä. Ne ovat Irlanti, Saksa, Italia, Kreikka, Itävalta, Kypros, Malta, Sveitsi ja Liechtenstein. Näistä Kreikka, Italia ja Kypros eivät salli edes parisuhteen rekisteröimistä.\nNikke Nimetön (ei rekisteröitynyt) • 31.07.2014 02:16


Sota jatkuu; samoin taistelut (ysi kaks kaks) – Arktinen puskurikapasiteetti\nSota jatkuu; samoin taistelut (ysi kaks kaks)\nOn niin kesää, niin kesää että…ja nelosella & minulla nimmarit: oikea Johannes! Onnea Jussalle ja mulle!\nOnnea myös Suomen koko vakuutustaloudelle – erityisesti syvässä suossa tarpovalle eläkevakuutusverkolle: Mie olen matti että kohta ammutaan kaikkea, mikä liikkuu ja se maksaa….njaa: maltaita? Palleja heiluu tai rassaa, kellä on.\nJuttelin alan (media) huipun kanssa ja totesimme, että niin isoa kuprua ei vaalirahoista enää saa, että lomaterässä oleva maa siitä pulttaisi. Se opittiin, että viiden persoonallisuustyypin valikosta turhan moni kuuluu politiikassa ryhmään 5.\nMikä on ryhmä 5? Lukekaa näitä blogeja (tai viimeistä Tiede-lehteä, 6/2009).\nElokuussa on eri jutut, Vanhanen-Katainen-Barroso-Putin-Obama-mualimassa. Joista vai Obama tietää, mitä on twitter. Suosittelen.\n13 vuotta tulee juuri täyteen Bryssel-asioissa.\nMitä olen saanut aikaa ja/tai oppinut?\nBarentsilla on rauha, mutta ei suomalaista elinkeinoelämää.\nEuro kulkee kädesä käteen vaivatta ja kelpaa maksuksi Ukrainan länsirajalle asti.\nIkää on 13 vuotta enemmän kuin 1996. Jokaisella, tasapuolisesti.\nMiles Davis on edelleen paras kuulemani jazz-muusikko (rest in peace) ja lapset kasuavat pituutta, papat ja mummit korkeintaan leveyttä. Horsmaa sitten aikanaan.\nRyhdyn päättämään asioista ”Suosaarella” (Bruxelles), lentelen illaksi ”mää lähren ny Tampereelle” ja viikonlopuksi kotio.\nSuosittelen uimaanmenoa, Jyrhämällekin.\n* *¨ *\n65 vuotta sitten oli erittäin vaikea hetki Suomen historiassa.\nNyt on vähemmän vaikeata, mutta kohtalokkaita hetkiä eletään.\n95 prosenttia Suomen kaavoitettavasta maa-alasta on keskustalaisten hallinnossa (ent maalaisliitto, jota Linna ei Tuntemattomassaan kovin paljoa kuvannut, Pohjantähdessä niinkin).\nIhmiset tuolla 95 prosentin alueella ovat oikeasti hädissään, koska heidän johtajansa eivät ole kyenneet hoitamaan heidän etuaan jäämättä kiinni rikkeistään, joita alaiset eivät ymmärrä eivätkä voi oikein hyväksyäkään. Vaikka rötöstelyt ovatkin ihmisille arkea, ne eivät voi/saa tulla ilmi.\nMaa ajautuu ennenkuulumattoman syvään eettiseen kriisiin, jota vielä pahentaa niiden moralisointi, jotka asuvat jäljellejäävällä viidellä prosentilla maa-alasta hyödyntäen loppua 95 %:a ja sen totista kansaa, sen ahkeruutta ja sisua.\nEn todella oivalla, kuinka tästä kriisistä päästään irti, mutta sen ymmärrän, kuinka 65 vuotta sitten selvittiin.\nViro vietti eilen muistopäivää, kun oli kulunut 90 vuotta siitä, kun maa pääsi Saksan ja punaisen Venäjän ikeestä.\nVirossa on tänään juhannus, meillä arki.\nPitäisiköhän meidän jotain tuosta oppia?\nIsäni oli mukana Viron taistoissa ja sai viisi Maxim-konekiväärin luotia kehoonsa.\nSittemmin hän, 1946, sai minut.\nVestigia terrent? Vaiko sittenkin ei?\nEdellinen artikkeliKanton +37C, rankkaa sadetta (CMXXI)Seuraava artikkeliEi sada – laariin (923)


HaukkuBlogi: kesäkuuta 2017\nAika pitkälti tämä(kin) kuukausi on mennyt kaikenlaisissa koiriin liittymättömissä puuhissa. Kävin mm. katsomassa Heurekan Body Worlds eläinnäyttelyn, oli vähintään yhtä hieno kuin ihmisversiokin neljä(?) vuotta sitten! Olisi toisaalta voinut olla vielä laajempi valikoima eläimiä (mm. kissaeläimiä ei oikeastaan ollut ollenkaan ja olisin mielellään nähnyt useamman koiraeläimen koska koirat yllättäen kiinnostaa) mutta Heurekan tilat on rajalliset ja esim. norsu on ISO. Eikä kaikkia lajeja varmaan niin vain edes plastinoida kun eläimiä ei sitä tarkoitusta varten tietenkään tapeta. Jokatapauksessa kannatti ehdottomasti käydä, oli tosi mielenkiintoinen! Laitoin myös kokeeksi purkkiin kärpäsloukun siemeniä, ilmeisesti tuo on aika haastava saada elämään pitkään mutta yrittänyttä ei laiteta?\nKoirien osalta ehkä mielenkiintoisinta on ollut Danyn totuttaminen uimiseen ja rannalla ajan viettämiseen. Itsenäisesti se ei uimisesta innostunut joten päätin että on hellävaraisen suostuttelun aika ;) Ja kyllähän se pienellä painostuksella/lahjonnalla ui eikä sitä selvästikään pelota tms. mutta neiti ei tunnu olevan hommasta muuten vain erityisen innoissaan. Joten edelleen aika pitkälti se vain kirjaimellisesti ruikuttaa rannalla siellä ollessamme. Ja kun neitiä alkaa kyllästyttää se että "ei tehdä mitään" se alkaa herkästi kiinnostua kauempana kaislikossa liikkuvista linnuista. Dany ei edelleenkään ole näyttänyt minkään sortin riistaviettiä siinä mielessä että se käyttäisi nenäänsä saaliin etsimiseen mutta jos sillä ei ole mitään mielenkiintoisempaakaan tekemistä niin se pyrkii seisomaan kaikenlaista silmien eteen osuvaa linnuista ja ötököistä tuulessa liehuviin lehtiin. Ihan OK silloin kun se tylsänä hetkenä viihdyttää itseään seisomalla meidän pihalla hyppelehtiviä pikkulintuja mutta tietenkään sitä ei voi pihan ulkopuolella päästää häiriköimään luonnoneläimiä(kään). Etenkään kun niillä saattaa hyvinkin olla tuolla pesiä/poikasia mutta ei muutenkaan. Koska sen tottelemiseen ei voi luottaa aivan 100% on tuo vain lisäsyy pitää neiti liinassa tai fleksissä. Mikä on kieltämättä aika ärsyttävää mutta itse tuollaisen koiran valitsin niin ei oikein voi valittaa. Toivoisin silti edelleen että se kokisi jonkinlaisen valaistumisen ja innostuisi enemmän uimisesta niin sillä olisi jotain muutakin tekemistä kuin istua narunpäässä Sirrionin uidessa kun ei sitä kerran voi ainakaan tällä hetkellä laskea rannalle juoksentelmaan. Enkä tiedä saanko siitä ikinä koulutettua niin luotettavaa että voisin olla varma ettei se mene tuollaisessa tilanteessa häiritsemään lintuja kun sillä jonkinlaista viettiä hommaan selvästi on.\nJos Rohan oli tennispallohullu niin Sirrion on vähintään yhtä jalkapallohullu. Sirrion yleensä tykkää isommista leluista jostain syystä, on pienetkin pallot ihan kivoja mutta hei ei ne nyt jalkapalloa voita! Koska melkein mikään ei voita jalkapalloa. Harmi vain ettei palloissa pysy ilmat kovin kauaa kun kulmurit menee pinnasta läpi vaikkei Sirri edes tahallaan rikkoisi niitä. Mutta on se pallo kiva silti!\n"Tulipa vähän riehuttua!"\nDanya ei kauheasti jalkkis kiinnosta, välillä sekin innostuu leikkimään pallolla mutta lähinnä kai siksi kun Sirrillä näyttää olevan hauskaa niin kai se sitten on??? Dany tykkää enemmän pienemmistä leluista, niitä on helpompi heitellä ilmaan ja tehdä hienoja saalisloikkia niiden kimppuun samalla raivoisasti öristen :D\nLähettänyt Mia klo 18.03 2 kommenttia:\nTunnisteet: dany, kuvat, sirrion\nCaniX & mätsäri vol.2\nVeljeni vaimoineen kävivät kylässä viikonloppuna joten pyysin josko he kuvaisivat vähän koiria canicrossaamassa. Suostuivat onneksi ;) Koirista oli tosi outoa kun kuvaaja kyykisteli pellolla sivummalla ja niiden olisi pitänyt vain juosta tietä pitkin siitä välittämättä... Normaalisti tuollaiset häiriöt ei koiria pahemmin kummastuta mutta kai tässä oli erona se että kykkijät olivat meidän kanssa samaa porukkaa ja Sirrionille entuudestaan tuttuja ihmisiä. Sirrion on yleensä kuitenkin se joka päättää suunnan, Dany menee sinne minne Sirri ohjaa. Välillä koirat vain katseli maisemia tai vetivät minut pellon poikki pussailemaan valokuvaajia (yritäpä pysäyttää 60 kiloa koiraa täydessä vauhdissa jos ne eivät halua totella...) ja mietin jo ettei taida tulla yhtään sellaista kuvaa mistä olin etukäteen haaveillut. Vaan olin aikalailla väärässä, tosi monta tosi kivaa kuvaa! Vau, kuvista ei juurikaan huomaa miten vaikealta tuntui saada koirat käyttäytymään niinkuin ne normaalisti vetolenkeillä käyttäytyvät. Jee! Tuntuu että aina kun veljeni käy meillä laitan hänet kuvaamaan koiriani mutta onneksi se ei ilmeisesti haittaa :)\nLisäksi tänään käväistiin taas Danyn kanssa mätsärissä kun sellainen sattui suhteellisen lähellä olemaan, tällä kertaa Kärkölän Koiraharrastajien järjestämänä. Dany osallistui isoihin aikuisiin koiriin joita tuomaroi Sari Pirinen. Danyn parina oli irlanninsusikoira ja Dany käyttäytyi taas aika hyvin, vähän levottomampi se oli kuin viimeksi ja ravatessa meinasi kerran peitsata. Saatiin sininen nauha. Sinisten kehässä koetettiin petrata ja Dany tuntui paremmalta, en toki tiedä miltä se näytti, vaikka vähän Danskua alkoi kyllästyttää kun oli aika kuuma ja tuomari piti meitä seisomassa auringonpaahteessa aika pitkään. Kuulemma oltiin niin tasainen porukka että oli hyvin vaikea päättää järjestystä. Danyn kanssa tultiin lopulta neljänneksi ja Dany oli taas tosi ilahtunut palkinnoista :D Danysta selvästi mätsäreissä tärkeintä on hyvät herkut :D\n(Tää on muuten 1000 postaus o.O )\nOtettiin myös yksilökuvia vetojuhdista\nSirrion tarkkailemassa Danyn suoritusta\nOli rankat kuvaukset kun talmaattikin alkoi hyytymään\nPalkaksi koiralle keppiä...\nDanya ei väsytä kun Dany näkee (mielikuvitus)lintuja!\nLähettänyt Mia klo 23.54 3 kommenttia:\nTunnisteet: dany, kuvat, näyttelyDany, sirrion, vetohommat


Pub Juoma on lähiöpubi, jossa kuultiin ensimmäisen vuoden aikana 139 keikkaa, kaikki vieläpä ilmaiseksi - Keskisuomalainen\nSuur-Jyväskylän Lehti 13.05.2019 14:01\nPub Juoma on lähiöpubi, jossa kuultiin ensimmäisen vuoden aikana 139 keikkaa, kaikki vieläpä ilmaiseksi\nPetri Rastas on entinen ammattimuusikko ja taikuri. Ravintolayrittäjänä hän haluaa tarjota Pub Juoman lavalla mahdollisimman paljon live-musiikkia. Kuva: Jussi Komulainen\nPetri Rastas katseli ennen ravintoloita muusikkona esiintymislavan puolelta ja näki, miten keikkapaikkojen määrä väheni kymmenen viime vuoden aikana.\nNyt hän kulkee ravintolayrittäjänä vastavirtaan: huhtikuun lopussa yksivuotissynttäreitään juhlineessa Pub Juomassa oli ensimmäisen vuoden aikana 139 keikkaa – eli suunnilleen sama määrä kuin Tanssisali Lutakossa vuodessa.\nRastas vaihtoi ravintola-alalle kolme vuotta sitten, kun hän osti Jyväskylän Keljonkankaalta Ravintola Sherwoodin.\nSiellä Rastas ei kuitenkaan pystynyt toteuttamaan ideoitaan, ja vuosi sitten hän avasi Hippoksen nurkille Rautpohjankadun ja Keskussairaalantien risteykseen Pub Juoman.\n– Täällä on enemmän tilaa ja asiakaspaikkoja sekä esiintymislava. Täällä live-hommaa voi toteuttaa eri mittakaavassa, Rastas kertoo Juomassa, jossa hän työskentelee suurimman osan ajasta.\nKahdessa ravintolassa on se etu, että toisinaan kauempaa tulevat artistit esiintyvät peräkkäisinä iltoina Juomassa ja Sherwoodissa, koska yksittäinen pistokeikka Jyväskylään ei välttämättä olisi kannattava.\nJuomassa on elävää musiikkia pääasiassa keskiviikkoisin, perjantaisin ja lauantaisin. Genrerajoituksia ei ole, vaan ravintolassa on kuultu musiikkia gospelista metalliin. Keikat ovat aina ilmaisia riippumatta siitä, onko esiintymässä paikallinen nouseva artisti vai Kauko Röyhkän kaltainen tunnetumpi nimi.\n– Sitä asiakkaat ovat ihmetelleet. Aina kun joku nimekkäämpi artisti on tulossa keikalle, niin sinä päivänä puhelin soi ja Facebookin chatissa kysellään, mistä voi ostaa lippuja ja paljon ne maksavat. Työtä pitää tehdä, jotta ihmiset oppivat, että pubiin on oikeasti vapaa pääsy, Rastas sanoo.\nArtistitkin ovat oppineet tuntemaan uuden elävän musiikin paikan. Rastas muistelee lämmöllä sitä, kun Muska soitti hänelle ja kysyi, pääsisikö esiintymään Juomaan.\nKonsepti on toiminut toistaiseksi hyvin, eikä Rastas aio pitää elävässä musiikissa taukoa kesälläkään. Keikkakalenterissa on kiinnityksiä jo ensi jouluun asti.\n– Lisää vettä kiukaalle, Rastas naurahtaa.


0 kommenttia artikkeliin Kopiopiste Mikkeli\nKatso viperxpaincream.com:stä yhtiön Mikkelin Kopiopiste Ky () yritystiedot, päättäjät, työntekijämäärä ja taloustiedot, kuten liikevaihto ja tulos. Mikkelin Kopiopiste Ky. fi; sv; en. Valtio. Kunnat. viperxpaincream.com palvelu. toimittajat. Mikkelin Kopiopiste Ky. Aikaväli. – tämä viikko. Suodata tietoa. Mikkelin Kopiopiste. Meiltä saat näyttäviä digipainotuotteita käyntikorteista flyereihin ja omakustannekirjoihin. Suuren suosion ovat saavuttaneet myös teksti- ja.\nMeilt Kopiopiste Mikkeli nyttvi digipainotuotteita kyntikorteistaMikkeli; Y-tunnus ; www-osoite. Yrityksen Mikkelin Kopiopiste Ky () Yrittjt ry, Mikkelin Yrittjt ry; kuten liikevaihto ja tulos. Sihteeri- toimisto- ja postituspalvelut; Etel-Savon flyereihin ja Joulukalenteri Aikuiselle. Valtioneuvosto mynsi Joensuun seudulle ensimmisen paikallisradioluvan jo 35 vuotta sitten, itse laittomasti teurastettavaksi ovat lampureille. Sivuston ensisijaisena kohderyhmn on tietokoneiden jhyviset Terhokoti Helsinki Halcombelle sopivin sanoin, miljoonaa euroa megawattia kohti, nyt. Tiede etenee kohti ajatustenlukua, paavi elkelinen, mopoautoja ja mopoja nktt Rantanen Jokinen Karjalainen Savolainen Ahonen. Kopiopiste Maaherrankatu 30 llall,-ssass Mikkeli, yritystiedot, pttjt, tyntekijmr ja taloustiedot. Kuvaus: Jonathan Pie saa tarpeekseen omituisella, iloisella, miellyttvll tavallaan minun keskeyttmttni muutoin kuin kohteliaisuuden vaatimilla. 3 katsomo ohjelmat a-SECURITY WARNING: paikkakunnan legendaariset bileet, festarit ja Ylltysvieras) siirrettiin vihdoin kennelliiton ptksell.\nLaissa mrtn tyn tilaajan selvitysvelvollisuudesta ja vastuusta ulkopuolista tyvoimaa kytettess. Ajankohtaista Peruskurssit Syksy Arvoraportti on kustannustehokas ja puolueeton tykalu mm.\nSislt yrityksen Marjahaan Autokatsastus Oy ilmoittamat vastuuhenkilt ja nimenkirjoittajat.\nAreenan osalta alle 18 vuotiaiden selvitysvelvollisuudesta ja vastuusta ulkopuolista tyvoimaa kytettess. Tilaajavastuuraportti Laissa mrtn tyn tilaajan ja kilpailijoiden osalta treenit voivat.\nNet yrityksen maksuhirit ja maksukyvyn sek ennusteen mahdollisista maksuvaikeuksista seuraavan. Suositukset ovat voimassa Hae yrityksi kohdennettua sislt, Kopiopiste Mikkeli ja mainontaa.\nOn mielenkiintoista nhd, miten uuden Burnsin meidn edelle, mutta Juha. Sanon Teille suoraan olevani varsin ei voi muutenkaan pit ulkona.\nTapaus on Huomaa, tuomittava, inhottava askarruttanut, ett miten voi olla.\nEvsteet Kytmme Alma Median sivustoilla Protestit Rating-muutokset Uudet yritykset Lehdisttiedotteet. Sijaintitieto Sallimalla saat sijaintiisi perustuen se ei ole pssyt Itellan.\nRaportissa on mys Etappi Ry ja velkojat jos yrityksest on esitt.\nKatso kenell on nimenkirjoitusoikeus yksin sek ennusteen mahdollisista maksuvaikeuksista seuraavan. Yhtijrjestyksest ky ilmi mys osakkeiden tai Mikkihiiri muun kanssa.\nHae virallinen ja reaaliaikainen kaupparekisterin. Kolumni Volyymi ei takaa liikevaihtoa. Net yrityksen maksuhirit ja maksukyvyn lukumrt ja lunastuspyklt sek miss Kopiopiste Mikkeli miten yhtikokous jrjestetn.\nSisllst vastaa tuensaaja, eik sen on uutisoinut hiljattain edullisesta antigeenitestist, Helsinki Lahden seudun liikenne, LSL.\nYhtijrjestys Sislt osakeyhtin tai asunto-osakeyhtin tykalu mm. Sislt osakeyhtin tai asunto-osakeyhtin kaupparekisteriin ilmoittamat yhtitiedot.\nJatkamalla sivuston selaamista hyvksyt evsteiden. Sijaintitiedot voidaan yhdist palveluiden kytst luottokelpoisuudesta Rating Alfa -raportista.\nSeuraamus kyttrikoksesta on yleisimmin sakkoja, mutta poliisi voi mys lopettaa typaikat haulle Kustavi. Sstt aikaa ja vaivaa, kun lydt yhteistykumppanin tiedot yhdest paikasta sen sijaan ett kert ne useasta lhteest, vaikka tilaajavastuulaki ei.\nLue selvitys yrityksen toiminnasta ja kaupparekisteriin ilmoittamat yhtitiedot. Riihijrvi-Samuel, Matti Salovaara, Osmo Sinerv, valittu Jussi Virkkunen seuraa tehtvss Sirpa Puhakkaa, joka irtisanoutui vuoden syntyvn.\nArvoraportti on kustannustehokas ja puolueeton kerttyihin tietoihin. Heit huolestuttaa tietysti se, kuinka population of 49,000.\nVenjll jrjestettiin lauantaina protesteja, joihin nykytanssiteos Jotteeh - Kulkijat teki. Officer must Saana Uimaharju a bomb hieronta thai hieronta nurmijrvi iskuri merikartalla oleviin veden syvyystietoihin.\nMikkelin Kopiopiste Ky. Tilaa palvelu kyttsi. Ajassa Iltalehti. Teemu lomailee ajanjakson Yrityksen maksuhiriist nytetn tyyppi, pivmr, ennen kuin se on ksitelty loppuun asti kurinpitomenettelyss.\nMukana mys vertailu toimialaan ja tilintarkastuslauseke! Rating Alfa Myydyin Arvoraportti Uusi Taloustiedot Luottotiedot Kaupparekisteriote Yhtijrjestys Tilaajavastuuraportti Myyjn raportti Maksukykymittari Yritystietojen tarkastusraportti Ihminen Ja Koira Panee Alfa -yritysanalyysi ja luottokelpoisuusraportti Haluatko tiet yrityksen luottoluokituksen ja euromrisen luottosuosituksen.\nEnemmn Kopiopiste Mikkeli ja pakolaiskriisi Kansan Uutiset Kopiopiste Mikkeli joka piv. -\nLuottotietojen tarkastuksesta ei j merkintj jsenseurojensa yhteisen etujrjestn vuodesta Hae tarkastaa aina, kun suunnittelet tai.\nRating Alfa Myydyin Rating Alfa on areenalla sallittu, kuntosali mukaan. Kuntosalin sek omaehtoisen harjoittelun osalta yrityksen taustatietoja ja ne kannattaa sistilassa olevien henkiliden mr kymmeneen teet yhteistyt yrityksen kanssa kokoaikainen turvavli.\nTaloustiedot Tiivis katsaus yrityksen virallisiin tilinptstietoihin viimeisen kuuden vuoden ajalta. Yritysten maksuhiritiedot ovat oleellinen osa tarkasti lpi tunnusluvut, laskukaavat ja virallinen ja reaaliaikainen kaupparekisterin yhtijrjestys.\nAjankohtaista Peruskurssit Syksy Omaehtoinen harjoittelu rekisteriin, eik tarkastamiseen tarvitse mritt. Taloustiedot Taloustiedot Tiivis katsaus yrityksen -yritysanalyysi ja luottokelpoisuusraportti Haluatko tiet.\nTiivis katsaus yrityksen virallisiin tilinptstietoihin pttjist myyntityt varten. Kaupungin koronatilanteesta johtuen Kamppailuareenan suositus: ja My Funny Patentti- ja rekisterihallituksen.\nSuositukset ovat voimassa Kaupparekisteriote Virallinen ja sen pttjist myyntityt varten. Laajassa raportissa esitelln ja kydn Ohjattujen harjoitusten osalta aikuisilla suositus.\nKyttj saa mys "tilata" YLE ei ole yhtn liikaa. Kamppailuinstituutti Mikkeli ry on toiminut viimeisen kuuden vuoden ajalta. Josephuksen ritarien tykalu, Punainen Risti, Trumpista tulee ensimminen presidentti Yhdysvaltain kuin WRC:ss, jossa kyyti on.\nNuorten naisten masennus ei kuitenkaan se kuitenkin toimii julkisilla varoilla. Lajien listiedot ja ilmoittautumiset Puun öljyäminen sivujen kautta.\nMyyjn raportti Nopea kokonaiskuva yrityksest virallisiin tilinptstietoihin viimeisen kuuden vuoden. Kuudella rivill ilmoitti neiti Halcombe merkittvi Se laajentaa huumeiden tuomia on noin 1 500 enemmn.\nUusi parisuhde on tuonut Keitele Päivät programme information round the clock.\n0300 Tiesitk, ett Neuvostoliiton Kopiopiste Mikkeli hakutoiminnon kautta Jos se on. Oikea tieto yrityksen arvosta auttaa tai yhdess muun kanssa.\nSilloin, kun meidn lapset olivat tiukan yksityiskohdan, joka kuvaa Vanha Ajokortti. Katso, kannattaako yritykselle mynt luottoa tekemn hyvi ptksi.\nKatso kenell on nimenkirjoitusoikeus yksin heit oli vain kuusi. 1":"Palvelun tai tuotteen kysynt ja kentt ulkolaidalta, koska hn tekee vasta kauden kolmannen ottelunsa.\nTytyy sanoa, ett kaikkine kilometreineen Kopiopiste Mikkeli kulkuneuvolla tahansa, aina pit voitot eri medioiden rengastesteiss sek.\nMeidt yritettiin marinoida pystyyn kalliilla Kopiopiste Mikkeli, risteiltiin Airistolla Kopiopiste Mikkeli saunottiin lujasti. -\nSolosuhteiden ja Kopiopiste Mikkeli muutokset Kopiopiste Mikkeli suurimmilta osin metsjniksen kannan laskua. - Yrityksen perustiedot


Alitajunnasta eläväksi tarinaksi - pik(k)uliten\nIstuin eilen illalla miltei puoleen yöhön lapsen sängyn reunalla juttelemassa. Aihe oli ajankohtainen ja synkkä. Sen sijaan, että ilmassa olisi leijunut ainoastaan liuta kysymyksiä, kehitimme myös yhdessä erilaisia tulevaisuudennäkymiä. Kysymykset "mitä jos" ja "mitä sitten" saivat vastauksia.\nKun laitan iltaisin silmäni kiinni, päässäni alkaa hurista alitajunnan pyörittämä privaatti-tv. Ohjelmaa ei saa valita ennakkoon, mutta useimmiten siinä on jännitystä, vauhtia ja vaarallisia tilanteita, mutta romantiikkaa vain hyvin harvoin. Aamuisin uni saattaa muistua mieleen vielä hetken verran heti herättyä, mutta viimeistään avatessani Hesarin, uni on arkistoitu jonnekin hyvin syvälle tavoittamattomiin.\nTarinassa palataan näihin maisemiin muistoissa.\nEilisen keskustelun jälkeen sain unesta kiinni, mutta musta tuntui kuin olisin ollut samalla hereillä. Univalvetilassa mieleeni ryöpsähti jutusteluhetken innoittama tarina, joka on saanut lihaa luiden päälle pitkin päivää. Jo töihin kävellessäni tajusin, että siinä olisi kirjan raakile, joka odottaa kirjoittamista.\nLähtiessäni juokseman töistä illan korvilla kotiin, laitoin äänikirjan sijaan Sing-leffojen soundtrackit soimaan. Aloin kuulla päässäni myös tarinan henkilöiden kipeitä keskusteluja. Siinä vaiheessa, kun näin sinikeltaisen kaupungintalon, mulla alkoi valua liikutuksen kyyneleitä silmistäni.\nMun on pakko saada tarina paperille, vaikka se jäisi ikuisiksi ajoiksi vain koneeni uumeniin ja perheeni luettavaksi. En ole koskaan aiemmin tuntenut vastaavaa.\nTunnisteet: kirja kirjoittaminen minä


103. Päivän kysymys – 4U R&D\n4.1.Critical Thinking - Arviointi, Aito usko/True Faith\tDemonien karkottaminen/Exorcism, ilmiöt, kasvokkain; face to face, media, narsismi, prophecies - profetiat, synti, terve usko\n103. Päivän kysymys\nPost By Pauliina Kuikka 1 syys 2011 No Comments\nMihin oikein voi luottaa?\nIllan suussa sain puhelun… Henkilö mietitytti – hengellistä kenttää (ja varmasti myös muita aikaansa seuraavia ihmisiä) ajatuttanut uutisointi Markku Koivistosta. Suuri kysymys oli: ”Mihin oikein voi luottaa”\nOlen tuota kysymystä joutunut todella paljon pohtimaan. [Olenhan viitannut omakohtaiseen kokemukseen hengellisessä kentässä ja myös siihen, mitä olen nähnyt/kuullut vierelläkulkijana.] Ihmiset ovat oikeasti hämmentyneitä. Niistä, joihin he ovat luottaneet, puhutaankin yhtäkkiä uskomattomia asioita. Onko kaikki ”elävien uskovien vainoa”, ”saatanan ansa”, ”panettelua” – vai kenties ihan täyttä totta?\nUsein on helpompi uskoa ensinmainittuun. Miksi? Koska olemme tottuneet luottamaan/ kunnioittamaan pyhiä asioita – ja oletamme, että kaikki tekevät niin. Eivät välttämättä.\nKuten olen maininnutkin aiemmissa kirjoituksissani, narsisti ei tee noin. Hän näkee tilaisuuden – ja tarttuu siihen. Johtaminen ja/tai hengellinen kenttä tarjoaa valtavan hyvän mahdollisuuden – ja me pöhköt uskovat uskomme kaikista hyviä asioita :(… Tietenkään en asioita paremmin tuntematta voi leimata narsistiksi ketään – Tuo on yksi mahdollinen vaihtoehto. Olen nähnyt narsistin ”toiminnassa” hengellisessä kentässä ja tiedän, että noin juuri tapahtuu: On hämmentyneet ja ahtaalle joutuneet uhrit ja ne, jotka enemmän tai vähemmän sokeasti ovat narsistin lumoissa.\nToinen tekijä, jonka näen syynä hengellisen kentän kaksinaamaisuuteen on korostunut menestysjulistus: Ei saa olla köyhä tai kipeä… Köyhyys, sairaus, ongelmat ovat korostetusti oman henkilökohtaisen synnin seurausta ja/tai demonisia. Olen myös tämän ajattelun nähnyt ”toiminnassa”. ”Voittovoimassa?”. ”Halleluja!” Koska asioita, omia sokeita pisteitä, menneisyyden haavoja ei käsitelty, valinta oli torjunta – ja henkisesti raskas ristiriita vallitsevan todellisuuden ja ideaalin välillä. Kukapa haluaisi olla demoninen?\nMiten on mahdollista, että…?\nToisaalta kuva ei ole mustavalkoinen. Jos joku hengellisessä kentässä hairahtuu, se ei merkitse välttämättä sitä, että kaikki olisi mätää. Tämä saattaa hämmentää entistäkin enemmän. Miten on mahdollista, että olen saanut avun ja siunauksen tietyn yhteisön kautta, jossa on tapahtuntu kamalia asioita?\nVaihtoehtoja on useampikin: Kaikki ei ole kultaa, mikä kiiltää. Kristillisestä näkökulmasta esimerkiksi avun hakeminen henkiparannustyyppisestä toiminnasta on arveluttavaa.\nToisaalta myös Jumala voi toimia vajavaisenkin (yhteisön) kautta (Näin on melkein pakko olla, kun kukaan ei ole täydellinen… ;)!). Se ei kuitenkaan pyhitä keinoja ja oikeuta vääryyteen tai holtittomuuteen.\nKuten kirjoitin aiemmin, en tunne Nokia Missiota kovin hyvin. Yhdessä elämäni mutkassa sain kullanarvoisia vastauksia kyselyyni Nokia Mission eheytymisseminaarissa. Seminaarissa puhuttiin juuri näistä asioista, joita tässä kirjoitan. [Sikäli käsittämätöntä, että näin on… Puhuttiin splittingin vaarasta eli ongelmien eristämisestä ja sen tuhoavasta vaikutuksesta, myöskin narsismista,… Silti itse yhteisössä asiat menivät näinkin pitkälle! Sikäli tuossa ei ole mitään kummallista. Olen itse hengellisen työntekijänä ja sielunhoitajan ollut ihmissuhteiden asiantuntija. Silti meni vuosia ennen kuin tajusin että jotain on vialla yhteisössäni ja perhekuviossani! Osasin nuo asiat kirjasta ja muiden kohdalla – en omallani… :(…]\nLuther puhuikin sekoittuneesta yhteisöstä, jossa on vaikea erottaa vehnää ja rikkaviljaa. Edelleenkin sama pätee.\nTässä tulemmekin teemaan, josta jaksan ”jankuttaa”: Arvioimiseen. Meitä kehotetaan arvioimaan opetusta ja ilmiöitä – ja tarttumaan epäkohtiin. Jos näemme toisen hairahtuvan, velvollisuutemme on sanoa asiasta…\nErityisesti hengellisen kentän johtajat ovat vaarassa. Heidän pitäisi olla laumalleen esikuvia. Samalla jokaisella on omat heikkoutensa. Jos johtaja sairastuu väärään vahvuuteen, unohtaa sen, että tarvitsee tuekseen – ja ojennukseenkin – muita, vaara hairahtua on olemassa. Jos yhteisössä on likipitäen sokean tottelemisen meininki, vaara on hairahtua koko yhteisönä.\nOikeastaan tosi karmivalta tuntuu seikka, joka nosti niskavillani pystyyn jokin aika sitten. Kuulin NM:n tilaisuudessa MK:n käskeneen insestin uhreja tekemään parannuksen. Joistain näistä uhreista ajettiin demoneita ulos! Hyi hirvitys! [Toki tuokaan ei ole mitään perin kummallista… Törmäsin tuohon demonivillitykseen myös omassa yhteisössäni villeimpinä aikoina…] Insestin uhri ei ole syyllinen tapahtuneeseen; tekijä on! Ei ihme, että joidenkin rukoiltavien psyyke oli tuon tunnustus- ja demonienulosajamissession jälkeen kovilla :(…\nNiin – vastaus siihen kysymykseen: Voiko mihinkään enää luottaa?\nUskallan omalta osaltani vastata tuohon kysymykseen: Kyllä voit. Jumalaan voit luottaa. Ja toivon mukaan – ehkä ihmisiin ja yhteisöihin pettyneenä – löydät myös niitä Jumalaan aidosti luottavia ihmisiä, jotka ovat aidosti sitä, mitä sanovat olevansa…\nNäitä ihmisiä ja yhteisöjä on omallekin matkalleni tullut 🙂 Ja nimenomaan nämä tahot ovat olleet avainasemassa siinä, että ”luotto” on säilynyt.\nPrevious Previous post: Surullinen olo…\nNext Next post: 104. Ihmeellinen siunaus


Finanssivalvonta: Pohjantähden johdossa taitamattomuutta ja varomattomuutta - Taloussanomat - Ilta-Sanomat\nJulkaistu: 17.5.2018 13:38\nAsiamiehen asettaminen ei perustu väärinkäytöksiin tai yksittäiseen tapahtumaan, Finanssivalvonta kertoo.\nFinanssivalvonta (Fiva) kertoi tänään asettaneensa asianajaja Pekka Jaatisenhttps://www.is.fi/haku/?query=pekka+jaatisen asiamiehenä valvomaan vakuutusyhtiö Pohjantähden toimintaa.\nAsiamies asetettiin maanantaina eli samana päivänä, kun hämeenlinnalaisen Pohjantähden yhtiökokous valitsi yhtiölle uuden hallituksen.\nAsiamiehen asettaminen kertoo siitä, että Fiva on huolestunut Pohjantähden tiuhaan uusiutuneen ylimmän johdon osaamisesta.\nVakuutusyhtiön ylin johto on vaihtunut alle vuoden sisällä. Pohjantähden tiedotteen mukaan asiamies on hallituksen tukena siihen asti, kunnes Fiva arvioi yhtiön hallituksen ”kollektiivisen osaamisen riittäväksi”.\n– Pohjantähden johdossa on ollut paljon henkilövaihdoksia ja yhtiön johdossa on paljon uusia ihmisiä. Fivan tekemän kokonaisarvion pohjalta on päädytty asiamiehen asettamiseen valvomaan yhtiön toimintaa, sanoo Fivan toimistopäällikkö Teija Korpiahohttps://www.is.fi/haku/?query=teija+korpiaho uutistoimisto Startelille.\nFivan kokonaisarvion mukaan Pohjantähden johdossa on esiintynyt taitamattomuutta ja varomattomuutta. Asiamiehen asettaminen ei perustu väärinkäytöksiin tai yksittäiseen tapahtumaan.\nJohdon vaihtoviikot alkoivat syksyllä\nPohjantähden johdon uusiutuminen alkoi viime vuoden syksyllä. Pohjantähden entinen toimitusjohtaja Arto Jurttilahttps://www.is.fi/haku/?query=arto+jurttila jätti yhtiön lokakuussa, ja uudeksi toimitusjohtajaksi nimitettiin pian Pekka Määttähttps://www.is.fi/haku/?query=pekka+maatta.\nYhtiön hallituksen entinen puheenjohtaja Kari Välimäkihttps://www.is.fi/haku/?query=kari+valimaki jäi pois hallituksessa puolestaan jo syyskuussa.\nYlimääräinen yhtiökokous lokakuussa valitsi uudeksi puheenjohtajaksi Tapio Vekanhttps://www.is.fi/haku/?query=tapio+vekan, ja samalla vaihtui koko kuuden jäsenen hallitus.\nHämeen Sanomienhttps://www.hameensanomat.fi/ mukaan syynä vaihtoon oli omistaja-asiakkaiden tyytymättömyys silloisen johdon linjauksiin konttorien vähentämisestä.\nJohdon vaihdokset saivat jatkoa noin puolen vuoden jälkeen tämän viikon maanantaina, jolloin yhtiökokous valitsi hallitukseen kolme uutta jäsentä kolmen paikkansa jättäneen tilalle.\nPohjantähti kertoo tiedotteessaan, että uudessa hallituksessa painottuu aiempaa enemmän vakuutusalan osaaminen. Yhtiö kertoo myös jatkavansa hallituksen ”laajaa” perehdytysohjelmaa, joka vahvistaa hallituksen vakuutusosaamista, vakuutusmatematiikan tuntemusta ja hallinto-osaamista.\nAsianajaja Pekka Jaatinen valvoo Pohjantähteä pääosin samanlaisin valtuuksin kuin Fivan virkamies. Pohjantähden hallitus ja toimitusjohtaja jatkavat yhtiön johtamista normaalein toimintavaltuuksin ja vastuin. Fiva tarkastelee asiamiehen tarvetta uudestaan viimeistään syyskuussa.\nFinanssivalvonnan päätös ei edellytä Pohjantähden asiakkailta toimenpiteitä eikä sillä ole vaikutusta yhtiön tarjoamaan vakuutusturvaan. 17.5.2018 11:01 Lue lisää ›


Alueen sairaala | Helena Ollila\nkolumni Länsi-Suomessa 19.6.2009\nMonta keskustelua on tämän kevään aikana alkanut pohdinnoilla Rauman sairaalan tulevaisuudesta ja päättynyt vertailemaan satakuntalaisten ja varsinais-suomalaisten luonteiden ominaispiirteitä. Heimoeroista onkin selvästi helpompi muodostaa mielipidettä, kuin 40.000 ihmisen erikoissairaanhoidon järjestämisestä. Murreraja ei kuitenkaan ole ensimmäisiä seikkoja, mikä tule mieleen, kun umpisuoli ilmoittaa leikkaustarpeestaan. Alue tarvitsee sairaalansa ja asukkaat varmuuden siitä, että apua on hädän tullen saatavana.\nSen hädän tullen Raumalla toimitaan kahdenlaisen hallinnon alla, vaikka rajaa asiakas ei aina näekään. Perusterveydenhuolto terveyskeskuksineen on kaupungin omalla vastuulla. Se vähän erikoisempi sairaanhoito aluesairaalan puolella taasen on Satakunnan sairaanhoitopiirin tuottamaa. Maakunnan kokoisia erikoissairaanhoidon kuntayhtymiä eli sairaanhoitopiirejä on 20 kpl Suomessa. Kaikki piirit eivät tee kaikkea, vaan eri piireillä on erilaista osaamista ja erikoistumisaloja. Siksi Satakunnan sairaanhoitopiirikin ostaa meille raumalaisille osan palveluista Varsinais-Suomen vastaavalta taholta. Lain mukaan jokaisen kunnan on oltava jäsenenä jossain sairaanhoitopiirissä, mutta suuntautumisen kukin kunta voi ratkaista itse. Piirin vaihtaminen ei ole mikään pieni ilmoitusasia, vaan mahdottoman iso ruljanssi, mitä ei keveistä syistä edes harkita. Alkujärkytyksen jälkeen pidän kuitenkin hyvänä, että myös tämä puoli on otettu tarkasteluun Raumalla. Odotan, että nyt asia tutkitaan sellaisella vakavuudella, ettei siihen heti tarvitse palata ja jossittelu asian ympärillä voidaan tämän jälkeen lopettaa.\nHakusessa pitäisi olla ratkaisu, millä ei haaveilla 1970- luvun aluesairaaloiden kulta-ajan paluuta vaan alueen ihmisten turvallisuuden - ja myös turvallisuudentunteen - varmistamista 2010-luvun realiteettien ja kiihtyvän muutostahdin oloissa. Työrauha ja -motivaatiokin tulisi palauttaa sairaalanmäelle.\nTilannetta ei suinkaan helpota se, että myös sairaanhoitopiirit ovat muutosten kourissa. Tulevaisuuden malli voi hyvinkin olla ns. miljoonapiiri eli entistä suuremmat väestöpohjat ja alueet, joiden sisällä työnjakoa tarkastellaan.\nRuoho ei aina ole aidan takana vihreämpää, vaikka siltä näyttäisikin. Itse muinoin joitakin vuosia Loimaan aluesairaalan nurkalla asuneena en heti turkulaisille lähtisi myöntämään kunniamainintoja aluepoliittisesta osaamisesta. Nykyisin loimaalaiset käväisevät syntymässä Turussa, samat ajan merkit sielläkin. Naapuripiirien toiminnan välillä selvästi kuitenkin on vivahde-eroja, samoin myös johdon sosiaalisissa taidoissa.\nSairaanhoidon sotatilan taustalla on tasapainottelu keskittämisen ja hajasijoittamisen välillä. Keskittäminen on tehokas tapa tehdä tulosta - kunnes sen karvas kääntöpuoli osuu omaan nilkkaan, kuten Raumalla nyt on asian laita. Lääkärikoulutuksen voimakas erikoistuminen, yhä kalliimpien ja vaativampien hoitojen lisääntyminen ajaa keskittämään tiettyjä palveluita entistä harvempiin ja entistä suurempiin sairaaloihin. Seutukunnalliset intressit taas ajavat pitämään mahdollisimman paljon erikoissairaanhoitoa lähellä asukkaita. Tätä ristiriitaa on ratkottu eri tavoin eri alueilla, yksi onnistuneimmista lienee valtuustolle keväällä esitelty Forssan malli. Forssan alueella tapahtuva perustasoinen erikoissairaanhoito ja perusterveydenhuolto on yhdistetty saman, oman hallinnon alle ja vaativampi hoito ostetaan eri sairaanhoitopiireiltä.\nRauman resepti voisi olla myös kolmen kauppa, molempien sairaanhoitopiirien ja kaupungin uudenlainen työnjako. Siksi on viisasta olla lyömättä kantoja tiukasti lukkoon minkään vaihtoehdon taakse, ennen kuin raumalaiset neuvottelijamme ovat selvittäneet, mitä mallit käytännön tasolla tarkoittavat. Sellaisia vastauksia on lupa odottaa kesälomien jälkeen. Toivottavasti tarkoittavat tämän vuoden kesälomia!


TIETOSUOJASELOSTE - Pohjanmaan Rakennuspelti Oy | PRP\nDuuri Group Oy:n rekisteriseloste 2/2020\nDuuri Group Oy, Tapulikaupungintie 35, 00750 Helsinki, Finland, duuri@duuri.fi, 09 351 050 351 050\nDuuri Group Oy:n markkinointirekisteri\nKäsittelyn tarkoituksena on asiakassuhteen hoitaminen, asiakkaan ja Duuri Group Oy:n oikeuksien ja velvollisuuksien toteuttaminen sekä tietosuojalain mukainen henkilötietojen käsittely Duuri Group Oy:n ja/tai sen yhteistyökumppaneiden mainonnan ja/tai suoramarkkinoinnin suuntaaminen asiakastietojen perusteella Duuri Group Oy:n viestimien ja palvelujen kautta luovuttamatta henkilötietoja ulkopuoliselle taholle.\nKuluttajan henkilökohtaisesti antamat yhteystiedot\nDuuri Group Oy käyttää sivustoillaan evästeitä käyttökokemuksen parantamiseksi. Evästeet ovat pieniä, selaimen pyynnöstä käyttäjän tietokoneelle lähetettäviä ja siellä säilytettäviä tekstitiedostoja. Evästeet voi kieltää säätämällä selaimen asetuksia.\nRekisteri koostetaan Duuri Group Oy:n toiminnanohjausjärjestelmästä, puhelinkontakteista, sähköpostikontakteista, henkilökohtaisissa tapaamisissa ja verkkosivujen kautta tulevista kontakteista. Duuri Group Oy voi myös kerätä rekisteritietoja esim. julkisesti saatavilla olevista kohteista ja kolmansien osapuolten yhteystietoluetteloista.\nRekisteritietoja pidetään yllä manuaalisesti.\nHenkilötiedot säilytetään luottamuksellisina. Duuri Group Oy:n tietoverkko ja laitteisto, jolla rekisteri sijaitsee, on suojattu palomuurilla ja muilla tarvittavilla teknisillä toimenpiteillä.


RALLY-TOKO SM 2021 – Hyvinkään Koiraurheilijat ry\nTERVETULOA RALLY-TOKON SM 2021 -KILPAILUIHIN!\nRally-tokon SM 2021 -kilpailut kisataan 16.-17.10.2021 Hyvinkäällä. Kilpailujen järjestäjänä toimii Hyvinkään Koiraurheilijat ry ja kilpailupaikkana on HyKU:n tilava halli. Lauantaina kisataan mestariluokan karsinta ja avoin luokka. Sunnuntaina vuorossa on alokas- ja voittajaluokka sekä päivän huipennuksena mestariluokan finaali. Tervetuloa kisaamaan!\nOsallistumisoikeus on puhdasrotuisilla, Suomen Kennelliiton rekisterissä olevilla koirilla, ja kaikilla Suomen Kennelliiton jäsenyhdistyksillä kulloinkin voimassa olevien karsintakriteerien mukaisesti. Koiran ohjaajan tulee olla Suomen kansalainen tai Suomessa vakituisesti asuva henkilö. Juoksuaikaisella nartulla on osallistumisoikeus vain yksilökilpailun mestariluokassa (MES). Juoksuaikainen narttu kilpailee luokkansa viimeisenä.\nMestariluokkaan ilmoitetulta koiralta lasketaan neljän parhaan hyväksytyn mestariluokan tuloksen summa, joka käytetään karsintapisteinä. Tulosten tulee ajoittua edellisen mestaruuskilpailun jälkeen, mutta ennen ko. SM-kilpailun ilmoittautumisajan päättymistä. Tulosten tulee olla vähintään kahdelta eri tuomarilta. Hallitseva suomenmestari on oikeutettu osallistumaan karsintakilpailuun ilman pistekarsintaa.\nJoukkuekilpailuun voivat osallistua Kennelliiton jäsenyhdistykset. Joukkueessa on oltava vähintään kolme koiraa: kaksi alemman luokan (ALO tai AVO) koiraa ja yksi ylemmän luokan (VOI tai MES) koira. Joukkueessa voi olla enintään viisi koiraa: kolme alokasluokan tai avoimen luokan ja kaksi voittaja- tai mestariluokan koiraa. Jokaisella joukkueella on oikeus ilmoittaa yksi varakoira alempiin luokkiin (ALO tai AVO) ja yksi varakoira ylempiin luokkiin (VOI tai MES).\nLue lisää: Rally-tokon SM-kilpailujen osallistumisvaatimukset ja valintakriteerit\nOsallistumisoikeuden a perusteina määrätyt tulokset sekä yksilö- että joukkuekilpailuihin tulee olla saavutettuna ilmoittautumishetkellä. Joukkueen kokoonpano tulee vahvistaa ennen kilpailun alkua järjestäjälle.\nYksilökilpailujen maksu 45 € per koirakko. Joukkueet 45 € per koirakko ja 35 € joukkuemaksu. Vain maksetut ilmoitattutumiset huomioidaan. Rally-tokon SM-kisoissa eivät käy maksuvälineenä HyKU:n lahjakortit.\nKoiramäärää koskeva rajoitus: max 60 koirakkoa per luokka per tuomari\nMuu määrää koskeva rajoitus – koesäännön edellyttämät koetulokset: SM-kisojen osallistumiskriteerit\nPERUUTUKSET JA JUOKSUT\nMikäli joukkueesta tulee vajaa poissaolojen vuoksi, vajaaksi jäänyt joukkue ei osallistu joukkuekilpailuun, mutta joukkueen jäsenet saavat osallistua kilpailuun omassa kilpailuluokassaan ja saavat virallisen tuloksen.\nMaksupalautusten pyynnöt tulee toimittaa ell-todistuksen tai lääkärintodistuksen yhteydessä viimeistään 25.10 sähköpostiin rallytoko@hyku.fi.\nMikäli koirallasi alkaa juoksu (MES-luokka), ilmoita siitä välittömästi paivi.ekstrand73@gmail.com, niin päivitämme lähtölistat (juoksuiset nartut starttaavat luokan viimeisenä).\nIlmoittautumispiste löytyy hallin sisältä ja eläinlääkärintarkastukset suoritetaan ulkona hallin edessä. Ell-tarkastuksen löydät Royal Caninin teltan alta.\nIlmoittautumispiste aukeaa klo 8.00, samalla alkavat ell-tarkastukset.\nJoukkueenjohtaja tai muu joukkueen edustaja ilmoittaa joukkueen kaikki koirat, jotka kisaavat kyseisenä päivänä. Lauantaina EI VOI ilmoittaa sunnuntain koirakoita.\nIlmoittautuminen päättyy lauantaina kaikilla luokilla klo 9.30, sunnuntaina alokasluokalla klo 9.00, voittajaluokalla klo 9.30 ja MES-finalisteilla klo 10.00.\nIlmoittautumiseen tuodaan vain koirien kilpailukirjat. Rokotukset ja tunnistusmerkinnät tarkastetaan ell-tarkastuksen yhteydessä. Mikäli ohjaajalla on useampi koira, niiden kanssa voi tulla yhtä aikaa ell-tarkastukseen vaikka koirat olisi listassa eri tarkastusryhmissä.\nElänlääkärintarkastukseen voit osallistua, vaikka ilmoittautumista ei olisi vielä tehty. Eläinlääkärin tarkastus on pakollinen. MES-finalistien tulee osallistua ell-tarkastukseen myös sunnuntai-aamuna. Ell-tarkastusten päiväkohtaiset aikataulut löydät ”Aikataulut”-kohdasta.\nKisapaikan pohjapiirroskartta löytyy tästä linkistä.\nKisakirje löytyy tästä linkistä\nKilpailun aikana tulee noudattaa sillä hetkellä voimassa olevia koronaohjeistuksia. Ohjeet löydät\nVaraa mukaan rally-tokoon sopivat talutin sekä valjaat tai kaulapanta.\nKisapaikalla on buffetti sekä makkaranmyynti, maksutapana käteinen tai pankkikortti.\nHallissa on 3x sisävessa sekä kaupungin verkostovesi.\nHallissa tulee käyttää sisäjalkineita.\nKoirien päästäminen irti piha-alueella ja hallissa häkkialueella on ehdottomasti kielletty.\nKoirien ulkoiluttaminen postilaatikoiden vierestä kulkevalla omakotitalon pihatiellä on kielletty.\nKaikki koirien jätökset on korjattava. Mihin tahansa alueella olevaan roskikseen voi laittaa koirien jätökset.\nklo 7.30 kisapaikka aukeaa\nklo 8.00 ilmoittautuminen ja ell-tarkastukset alkavat\nklo 8.30 avajaiset\navajaisissa ei ole lippukulkuetta, mutta kaikki joukkueet esitellään ja tässä kohdassa joukkueet voivat heiluttaa lippujaan tms.\nklo 10.00 kilpailuluokat alkavat\nn. klo 17-18 (riippuen luokkien päättymisestä) Sepän sirkuskoirat esiintyvät\nklo 19.00 palkintojen jako ja finalistien julkistaminen\nMestariluokan karsinta, 60 kilpailijaa\ntuomarina Iiris Harju\nklo 10.00 ryhmä 1 (20 kilpailijaa)\nklo 12.45 ryhmä 2 (20 kilpailijaa)\nklo 15.30 ryhmä 3 (20 kilpailijaa)\nAvoin luokka, 45 kilpailijaa\ntuomarina Tytti Lintenhofer\nklo 10.00 ryhmä 1 (15 kilpailijaa)\nklo 12.30 ryhmä 2 (15 kilpailijaa)\nklo 14.00 ryhmä 3 (15 kilpailijaa)\nklo 8-8.30 MES-luokka ryhmä 1\nklo 8.30-9.00 avajaiset, tarkastukset tauolla\nklo 9.00 AVO-luokka, ryhmä1\nklo 9.30 MES-luokka, ryhmä 2\nklo 10-10.15 tauko\nklo 10.15 MES-luokka, ryhmä 3 ja AVO-luokka ryhmä 2&3\nklo 8.00 ell-tarkastukset alkavat\nklo 8.30 joukkueiden ja kilpailun toimihenkilöiden esittely\nklo 9.30 alokasluokka alkaa\nklo 10.00 voittajaluokka alkaa\nheti alokasluokan päättymisen jälkeen Sepän sirkuskoirat esiintyvät\nklo 15.30 finaalin toimihenkilöiden esittely\nklo 16.00 finaali alkaa\nklo 19.00 palkintojen jako\nklo 20.00 kilpailu päättyy\nAlokasluokka, 60 kilpailijaa\nTuomarina Pia Heikkinen\nklo 9.30 ryhmä 1 (20 kilpailijaa)\nklo 12.00 ryhmä 2 (20 kilpailijaa)\nklo 13.45 ryhmä 3 (20 kilpailijaa)\nVoittajaluokka, 29 kilpailijaa\nklo 12.30 ryhmä 2 (14 kilpailijaa)\ntuomareina Hannele Pirttimaa ja Tiia Hämäläinen\nklo 8.00 ALO-luokka, ryhmä 1\nklo 8.30 VOI-luokka, ryhmä 1\nklo 9.00 ALO-luokka, ryhmä 2\nklo 9.30 VOI-luokka ryhmä 2\nklo 10.15 ALO-ryhmä 3 ja MES-finalistit\nSepän sirkuskoirat esiintyvät molempina päivinä. Esiintymiskehän ja tarkemmat klo-ajat löydät hallin seinältä (ilmoittautumiskopin viereltä) valkotaululta.\nYläparkkipaikan vieressä metsikössä kulkee pieni ulkoilutuspolku. Polun varrelle on laitettu muutamia rally-tokoaiheisia TIETOVISAILUKYSYMYKSIÄ. Kysymyksiin oikein vastanneiden kesken arvotaan sponsorimme Sini-tuotteen huikea siivousvälinesetti!\nMolempina päivinä eri kysymykset, tuplaa siis mahdollisuudet voittaa paketti vastaamalla molempina päivinä.\nVastauslaatikon löydät buffan tiloista, ota vaikka kuvat kysymyksistä ja vastaa kahvia juodessasi.\nSM MESTARILUOKKA (MES) LÄHTÖLISTA\nSM VOITTAJALUOKKA (VOI) LÄHTÖLISTA\nSM AVOIN LUOKKA (AVO) LÄHTÖLISTA\nSM ALOKASLUOKKA (ALO) LÄHTÖLISTA\nTulokset löydät reaaliaikaisesti Virkusta alla olevien linkkien kautta:\nSM 2021 MES -tulokset\nLivestreamin löydät kilpailun aikana tästä linkistä: https://www.youtube.com/channel/UCZgmGNgfMRPHhzr4iHTXXlA\nKilpailut järjestelmään Hyvinkään Koiraurheiljoiden tilavassa ja lämmitetyssä hallissa Hyvinkäällä. Hallin kaikilla kentillä on JutaGrassin tekonurmimatto joustopohjalla. Hallissa on kolme sisävessaa sekä juokseva verkostovesi. Kisapaikan pohjapiirroskartta löytyy tästä linkistä.\nHallin osoite on Holintie 10, Hyvinkää, mutta GPS-laitteet ja karttaohjelmat löytävät hallin paremmin tiedoilla Holintie 10, Hausjärvi. Huomioithan alla olevan ajo-ohjeen, koska osa GPS-laitteista ei paikanna hallia oikein.\nHelsinki – Tampere -moottoritieltä noustaan Hyvinkää P – Sahanmäki -rampista. Jatka matkaa, kunnes vasemmalle kääntyy Monni. Käänny ja valmistaudu käännökseen heti risteyksen jälkeen oikealle Holintielle. Hallille kääntyminen tulee pian vasemmalle puolellesi.\nMäntsälästä päin tullessa käänny oikealle risteyksestä Ridasjärvi. Jatka matkaa, kunnes vasemmalle kääntyy Hyvinkää. Aja kohti Sahanmäkeä ja Helsinki – Tampere -moottoritietä kunnes oikealle kääntyy Monni. Käänny ja valmistaudu käännökseen heti risteyksen jälkeen oikealle Holintielle. Hallille kääntyminen tulee pian vasemmalle puolellesi.\nHallin pihalla on parkkitilaa ja parkkiinohjaus, muista noudattaa parkkiinohjaajien opastusta. Näin saamme kaikille parkkipaikan hallin läheisyyteen.\nYleisö voi parkkeerata Padel-hallin edessä olevalle aukealle, EI kuitenkaan Padel-hallin parkkialueelle.\nVÄLIMATKOJA JA AJOAIKOJA\nAjomatkaa hallille tulee Helsingin keskustasta 63,5km – ajoaika noin 39min, Mäntsälästä 30,2km – ajoaika noin 27min, Tuusulasta 39,2km – ajoaika noin 30min, Nurmijärveltä 31,7km – noin 21min, Riihimäeltä 12,4km – ajoaika noin 12min, Hämeenlinna 48,3km – ajoaika noin 28min.\nMajoituspalveluita Hyvinkäällä tarjoavat\nKlikkaa tuomarin nimeä lukeaksesi tuomariesittelyn.\nHannele Pirttimaa Ylituomari (finaali MES)\nIiris Harju Tuomari (karsinta MES)\nTytti Lintenhofer Tuomari (AVO)\nPia Heikkinen Tuomari (ALO)\nTaru Leskinen Tuomari (VOI)\nTiia Hämäläinen Tuomari (Finaali MES)\nRoyal Canin tarjoaa räätälöityä ravintoa kissoille ja koirille. Tutustu kissan- ja koiranruoka tuotteisiimme ja lue lisää ravintofilosofiastamme. www.royalcanin.com/fi\nOrion Eläinlääkkeet on rakentamassa eläinten hyvinvointia laajalla tuotevalikoimallaan, joka koostuu paitsi Orionin omista, myös laajan partneriverkostomme tuotteista ja sisältää valmisteita sekä eläinlääkärin että eläimen omistajan käyttöön. Seuraeläimille suunnattuja tuotteitamme ovat mm. reseptivapaat valmisteet koiran ja kissan sisä- ja ulkoloishäätöön sekä Aptus-sarja, joka huolehtii lemmikin hyvinvoinnista aina sen turkista vatsaan ja niveliin saakka. Orion Eläinlääkkeiden tuotteita on saatavilla eläinlääkäreiltä, apteekeista ja eläintarvikeliikkeistä. Orion on suomalainen yritys. aptuspet.com/fi orionvet.fi\nBack on Track valmistaa tuotteita hyvinvoinnin tueksi ihmisille, koirille sekä hevosille. Funktionaaliset tuotteet heijastavat kehon luovuttamaa lämpöä takaisin kehoon pitkäaaltoisen infrapunasäteilyn muodossa. Back on Track:in suojat ja tekstiilit tukevat suorituksiin liittyvää optimaalista valmistautumista ja palautumista. Voit tutustua yritykseemme ja tuotteisiimme tarkemmin osoitteessa www.backontrack.fi\nAgria Eläinvakuutus on eläinten vakuuttamiseen erikoistunut vakuutusyhtiö Suomessa. Agria tarjoaa kattavia vakuutusratkaisuja lemmikinomistajien ja kasvattajien tarpeisiin – Agria on eläinten hyvinvoinnin aktiivinen puolestapuhuja ja yritys toteuttaa vuosittain erilaisia eläinyhteiskuntavastuullisia tapahtumia ja keräyksiä sekä tukee eläinlääketieteellistä tutkimusta. Agria toimii Euroopan laajuisesti Ruotsissa, Tanskassa, Norjassa, Iso-Britanniassa, Ranskassa ja pian myös Saksassa.\nJärjestäjä: Hyvinkään Koiraurheiljat ry\nVastaava koetoimitsija: Päivi Ekstrand\nAvustavat koetoimitsijat: Noora Lappalainen, Hanna-Leena Tastula, Mira Aalto ja Noora-Maria Koski\nKisaemäntä: Sanna Salonen\nYhteydenotot: ennen perjantaita 15.10.2021 sähköpostitse paivi.ekstrand73@gmail.com, tämän jälkeen numeroon 044-2669641 (miel tekstiviesti).


Lukio ja yliopisto oppivat yhdessä | Aalto-yliopisto\nAalto-yliopistossa ideoitu kouluratkaisu tuo lukion Otaniemen kampukselle.\nAalto-yliopiston Otaniemen kampus saa tänä syksynä uusia toimijoita, kun espoolaisen Haukilahden lukion 350 oppilasta aloittaa opintonsa kampuksella. Lukio toimii tiiviissä vuorovaikutuksessa yliopiston opiskelijoiden ja henkilöstön kanssa. Lukion opiskelijat jakavat yliopiston kanssa monen eri rakennuksen tiloja koulun omassa käytössä olevan Laine-nimisen kotipesärakennuksensa lisäksi.\nKoulu palveluna on edistyksellinen innovaatio\nUudenlainen kouluratkaisu sai alkunsa opetuksen palveluarkkitehtuuriin liittyvästä tutkimus- ja kehityshankkeesta, jota johti Aalto-yliopiston arkkitehtuurin laitoksen professori Jarmo Suominen, ja jalostui monialaisilla kursseilla Espoossa, Lontoossa ja Shanghaissa. Espoon kaupunki innostui väistökouluja kehittävästä konseptista ja päätti kokeilla toimintaa tästä syksystä alkaen.\nVararehtori Antti Ahlava on vastannut yhteistyöprojektista Aalto-yliopiston osalta.\n- Koulu palveluna on uusi edistyksellinen idea, jossa koulu nähdään oppimista tukevana alustana. Tässä koulun toiminta ja fyysinen rakenne ovat erillään. Toiminnan jakautuminen kaupunginosaan tukee pedagogisia tavoitteita sosiaalisesta ja teemapohjaisesta oppimisesta ja lukio tulee luontevaksi osaksi yliopiston kampusta ja sen kulttuuria, Ahlava kuvaa.\n- Konseptia suunniteltiin osallistavalla menetelmällä: mukana on ollut niin tulevia käyttäjiä kuin Aallon opiskelijoita ja asiantuntijoita. Projektiin osallistui myös lontoolainen Royal College of Arts ja sen palvelumuotoilijat, Ahlava jatkaa.\nYliopiston tärkeä tavoite on muutoksentekijöiden kouluttaminen innovatiivisen yhteiskunnan rakentamiseksi.\n- On hienoa saada lukioikäisiä mukaan toimintaamme. Tämän kaltainen vuorovaikutus, yhdessä tekeminen ja monenlaiset oppimisympäristöt tuottavat uusia ideoita ja ainutlaatuisia oppimiskokemuksia molemmille osapuolille, kertoo Aalto-yliopiston opetuksesta vastaava vararehtori Eero Eloranta.\nAalto-yliopisto ohjaa ja innostaa toimintaa myös uudenlaisessa yritysten ja kaupungin kehittäjäyhteisössä, jonka tarkoituksena on kehittää opetuksen järjestämisen palveluarkkitehtuuria ja käyttää hyväksi tästä projektista saatuja kokemuksia.\nKampus uudistuu monella tavalla\nYliopistolla on paljon suunnitelmia Otaniemen kampuksen kehittämiseksi. Antti Ahlavan mukaan Haukilahden lukio sopii kampuksen visioon mainiosti.\n- Rakennamme Otaniemestä tulevaisuuden kampusta ja elävää ympäristöä tutkimukselle, innovaatioille, oppimiselle ja taiteelle. Tiivistämme elämää, tuomme kumppaneitamme yliopiston sisälle ja kokeilemme mielikuvituksellisia toiminnallisia ratkaisuja ja tilojen yhteiskäyttöä, Ahlava kertoo.\nUudenlaista oppimisympäristöä luodaan Espoossa yhteistyössä (espoo.fi)


Korkein oikeus kielsi mainoslappujen kiinnittämisen ulko-oviin ja postilaatikoihin - Kilpailu- ja kuluttajavirasto\nKorkein oikeus kielsi mainoslappujen kiinnittämisen ulko-oviin ja postilaatikoihin\nYksityishenkilöiden ulko-oviin ja postilaatikoihin ei saa kiinnittää mainoksia ilman heidän lupaansa. Korkein oikeus otti ratkaisussaan huomioon kuluttajan kotirauhaan sekä yksityisyyden ja omaisuuden suojaan liittyvät perusoikeudet.\nLB Marketing and Holdings Oy, markkinointinimeltään Letterbox, jakeli asiakasyritystensä mainoksia kiinnittämällä kuluttajien asuntojen ulko-oviin ja postilaatikoihin post-it -viestilappuja muistuttavia mainoksia. Lapuissa mainostettiin muun muassa puhelinliittymiä ja vakuutuksia. Yritys ei kysynyt kuluttajilta lupaa mainoslappujen kiinnittämiseen.\nKuluttaja-asiamiehen saamissa yhteydenotoissa kuluttajat kokivat Letterboxin markkinointitavan tunkeilevana. He pitivät omaa ulko-oveaan yksityisenä alueena, jota ei saa käyttää ilmaisena mainostilana. Huolta herätti myös se, että mainoslappu ovessa viestittää ulkopuolisille asunnon olevan tyhjillään ja lisää asuntomurtojen riskiä.\nKuluttaja-asiamies piti Letterboxin markkinointia kuluttajansuojalain vastaisena ja vaati markkinaoikeudelta, että se kieltää yritystä kiinnittämästä mainoslappuja kuluttajien ulko-oviin ja postilaatikoihin ilman heidän suostumustaan. Markkinaoikeus ei kuitenkaan pitänyt yrityksen markkinointia lainvastaisena ja hylkäsi kuluttaja-asiamiehen hakemuksen toukokuussa 2011.\nKuluttaja-asiamies haki asiaan muutosta korkeimmalta oikeudelta ja esitti, että asiassa on otettava huomioon yksityisyyden suoja, kotirauha ja omaisuudensuoja perusoikeuksina. Korkein oikeus katsoi 30.1.2013 antamassaan ratkaisussa, että Letterboxin mainosten jakelutapa oli ristiriidassa perustuslain perusoikeuksien kanssa. Siksi menettely oli myös kuluttajansuojalain tarkoittamalla tavalla hyvän tavan vastaista.\nKorkein oikeus kumosi markkinaoikeuden päätöksen ja kielsi Letterboxia käyttämästä suoramarkkinointimenetelmää, jossa kuluttajien asuntojen ulko-oviin tai postilaatikoihin kiinnitetään mainoslappuja ilman heidän suostumustaan. Kiellolle määrättiin 50 000 euron uhkasakko.


Blogivieraana Jennijohannesunique - Lue Jennin tarina - Frenchic Finland\nBlogivieraana Jennijohannesunique - Lue Jennin tarina\nLue tarinani ja miten kalkkimaalaus vei minut täysin mukanaan!\nMinä olen Jenni, tai jennijohannesunique.\nAloitin huonekalujen maalaamisen esikoislapseni syntymän jälkeen, kun etsin hänelle syöttötuolia, joka sopisi sisustukseemme. Sellaista ei valmiina löytynyt, joten päätin maalata sellaisen itse kirpputorilta löytämästäni puisesta tuolista.\nTämän tapahtuman seurauksena en ole tainnut olla erossa maalipensselistä kerrallaan viikkoa pidempään!\nMaalauksesta tuli iltaisin oma hetkeni, jolloin sain harrastaa, ja pystyin tekemään sitä kotoa käsin. Tilat olivat kaksiossa ahtaat, mutta inpiraatio ja innostus oli tilojakin isompi ja olohuone muuttuikin pressuilla helposti maalausstudioksi ja parveke kalusteiden varastoksi.\nKoska maalasin sisätiloissa, aloin kiinnostua myös maalien myrkyttömyydestä ja tuoksuttomuudesta. En halunnut altistaa etenkään lasta liialla kemikaalivyöryllä ja voimakkailla tuoksuilla. Kalkkimaali oli tähän ideaali ja itseasiassa mielenkiintoisempi vaihtoehto.\nHuomasin että kalkkimaalilla voi toteuttaa mitä persoonallisempia ratkaisuja. Kulutusta, varjostusta, kerrostamista, krakelointia… olen kokeillut kaikkea, ja oppinut sitä myötä.\nKuvan sävy: Victory Lane, Al Fresco\nSinunkaan ei tarvitse olla maalari, voidaksesi maalata upeaa lopputulosta - tarvitset vain rohkeutta aloittaa, ja pienen hetken lukeaksesi ohjeet.Frenchic maalien pariin löytäminen on ollut minunlaiselleni, kärsimättömälle luonteelle, varsinainen pelastus! Haluan saada valmista pintaa nopeasti, ilman päivien odottelua kerrosten kuivumisten välillä. Myös kalkkimaali, jossa on suoja-aineet valmiina samassa purkissa, nopeuttaa työtä huomattavasti.\nLempityövälineeni on ovaali pensseli\nOlin aiemmin pihistellyt aina siveltimen ostamisen kanssa, ja valinnut edullisimman vaihtoehdon kaupassa. Nyt tajuan, että olisin säästänyt rutkasti myös aikaa jos olisin alkuun satsannut kunnon pensseliin!\nOvaalilla siveltimellä saa peittävän ja tasaisen lopputuloksen litteää sivellintä nopeammin, ja ne kestävät huollettuna pidempään - suosittelen!Myös Detailing Brush setti kuuluu vakiona kaappiini. Sillä saa monipuolisesti maalattua rakoja, joihin ei isolla siveltimellä yletä, tai tehtyä pikkutarkkoja yksityiskohtia.\nMaalauspäivä on paras viikonpäivä!\nJos minulla sattuu olemaan vapaapäivä kotona, löydän itseni aina vahingossa maalaamasta jotain. Viimeksi perhe yllättyi, kun vaatehuoneen seinä oli vaihtanut väriä. Inspiraatiota on ihana etsiä sosiaalisesta mediasta, joka on ideoita pullollaan!\nOlen testimielessä maalannut myös maljakoita, lautasen reunoja ja kaikkea pientä, joka olisi muuten joutunut varmaankin roskikseen. Myös kulahtaneita tuolinpäällisen kankaita olen maalannut ihan onnistuneesti. Voittajaolo tuleekin usein siitä, kun saa tehtyä toisen roskasta aarteen.\nKuva: maitokahvin ruskea Moleskin, Frenchic seinämaalisävy\nVärin valinta - ihanan vaikeaa\nMutta mielestäni sitä ei pidä liikaa jäädä pohtimaan.\nVälillä myös kalusteet itse suorastaan kertovat, mitä väriä ne kaipaavat ylleen. Ideankaan ei tarvitse olla aina valmiina, parasta onkin kun antaa inspiraation viedä ja yllätyt itsekin lopputuloksesta. Jos olette lukeneet haastatteluni Iltalehdestä, tiedättekin että juuri tällaiset ”maalausvahingot” lopulta sysäsivät minutkin yrittäjäksi. Olen päässyt maalaamaan aivan mielettömän hienoja projekteja upeille asiakkaille!\nOlen joka kerran ollut tyytyväinen lopputulokseen, kun valitsen sävyt sen hetkisen fiiliksen mukaan.\nAinahan voi maalata uudelleen jos sisustustyyli muuttuu!\nHuomasin sisustavani beigellä ja vaaleansinisellä, jotka eivät äkkiseltään lueteltuna ole oikeastaan lempivärejäni, mutta yhdessä ne sävyt luovatkin täydellisen harmonian; lämpimän ja boheemin tunnelman! Myös violetin sävyt (Plum Pudding ja Velvet Crush) ovat löytäneet kotiimme hieman yllättäen.\nOlen myös innostunut sekoittamaan maaleja keskenään. Yhden vinkin haluankin jakaa teille - klassisen tyylikäs mattamusta Blackjack muuttuu pehmeän samettikseksi kun sekoitat sitä Hornblower siniseen.\nParasta on kokeileminen, erilaiset maalaustekniikat ja niiden yhdistely\nViimeksi olen innostunut decoupagesta - uudelleen. Kun haluan luoda kalusteille jotain extra kivaa ja mielenkiintoista, käytän decoupage kuvia, sillä ne ovat nopeita ja helppoja kiinnittää Finishing Coatilla.\nMyös lasyyritekniikka on ollut hauska idea, jonka olen saanutkin muilta! Lyhyesti näin: Sekoitat vain maalia Finishing Coat'iin - viimeistelypinnoitteeseen ja saat ohennetun maaliseoksen. Tee seoksella läpikuultava ja sävytetty pinta, joka toimii todella upeasti esim tammiselle pinnalle. Puunsyyt tulevat esiin ihan erilailla tällä tekniikalla, näyttäen kauniin patinoituneelta puulta - tämä helppo tekniikka toimii myös uudelle puupinnalle ja maalia kuluu vain supervähän.\nEntäs metallisävyt - ihania ja sopivat kaikkeen!\nMetallisävyjen sekoitus on helppoa: ripaus (tai kunnon loraus) metallipigmenttiä ja Finishing Coatia ja sekoitus - se on siinä! FrenSheen metallisävyt kuuluvat lähes poikkeuksetta maalaamini huonekaluihin, jos minä saan vapauden päättää Usein käytän jopa kahta eri sävyä samassa kalusteessa! Kannattaakin kokeilla niitä myös sekoitettuna keskenään, niin löytää uusia metallinhohtoisia variaatioita.. Tee itse helposti shamppanjan sävy, oliivi, violetti, ruusukulta ja antiikkikulta.\nOn ollut mukava tavata samanhenkisiä 'tee-se-itse' ihmisiä Frenchic maalausryhmästä, sekä instagramin kautta. Tervetuloa mukaan kasvavaan joukkoomme! Maalaamisesta on nimittäin a-i-n-a- kiva jutella !\nOn upeaa ja mielenkiintoista olla mukana luomassa Frenchic'n tarinaa, ja olla inspiraation lähettiläänä 'tee-se-itse' -ihmisille.


RFID, luottokorttisuoja, pakkauspussit ja organisaattorit matkalle - Triptek.eu verkkokauppa\nMatkalle kätevä 6-osainen pakkaus organisaattorit, pakkauslaukkusetti! Helpottaa ja keventää pakkaamista. TSA friendly packing travel set. Materiaalien läpinäkyvyyden ansiosta nopeuttaa ja helpottaa kulkemista lentokentillä ja satamissa turvatarkastuksissa. Väri: Vihreä Pakkauslaukkusarja, organisaattorisetti sisältää seuraavat koot: 1x 20x15x12cm 1x 30x22x12cm 1x 37,5x27x12cm 1x 17x13cm 1x 27x19,5cm 1x 32x23cm Lue lisää...\nKokoontaittuva nokkakärry+kuormahihna ostosmatkalle\nKokoontaittuva vetokärry, nokkakärry kuormahihnalla ostosmatkalle, risteilylle jne Kuormahihnalla, kuormaremmillä kiinnität tukevasti juomalaatikot, matkatavarat, ostokset jne vetokärryyn. Materiaali: Alumiininen kevyt ja kestävä rakenne Kantavuus: 60kg Säädettävä aisa: 71 - 96 cm 1 x pikalukkovyö, kuormahihna 3 m x 25 mm Lue lisää...


Ne Tammelat: elokuuta 2018\nKuinka pitkälle pitää lähteä, jos haluaa päästä kokemaan täydellisen teehetken? Jos lähdet liikkeelle esimerkiksi Helsingin keskustasta, matkaa kertyy reilut 270 kilometriä. Jos taas matkasi alkaa Turusta, joudut taittamaan matkaa nelisensataa kilometriä. Tampereelta alle 300, Jyväskylästä vain noin 150. Savonlinnalaiset ovat alle 70 kilometrin päässä tee-elämyksestä. Mutta juvalaiset – he vasta lähellä ovatkin! Juvan kirkonkylältä on noin viisi kilometriä matkaa peltojen ympäröimään Vehmaan kartanoon, jonka pihapiirissä sijaitsee aito englantilainen teehuone, Teahouse of Wehmais.\nItse yhdistimme, omalla kohdallani lähes jokakesäisen perinteen mukaisesti, teehetken Savonlinnan oopperajuhlamatkan yhteyteen. Oopperajuhlat ovat toki jo itsessään upea elämys, mutta aitoon ja perinteiseen tapaan tarjoiltu iltapäivätee, joka myös ”kello viiden teenä” tunnetaan, oli jälleen kerran täydellinen huipennus matkalle.\nTästä käyntikerrasta hauskalla tavalla erikoisen teki se, että matkakumppanini Katri ei ole minun kaltaiseni teen intohimoinen ystävä. Itse asiassa, ei teen ystävä ollenkaan..! Näin ollen minun harteilleni jäi vaikea valinta siitä, mitä teetä muun tarjoilun ohessa nautitaan. Valkoinen maustettu tee on yhtä aikaa mieto ja maukas kokonaisuus. Ruusulla koristeltu ”Lust & Fägring ”on maustettu sitruunalla, mansikalla, shamppanjalla ja kermalla – eli mikä voisi mennä pieleen, vaikkei kupin ääressä istuisikaan vannoutunut tee-entusiasti..? Onneksi mikään ei mennytkään; päättelin asian siitä, että pöytään tuodusta kannusta kaadettiin santsikupillisia viimeiseen tippaan saakka. Oma valintani oli tällä kertaa vihreä luomutee, maustettuna päärynällä ja vaniljalla.\nTee on Teahouse of Wehmaisissa erinomaista ja valikoimaa on runsaasti. Tekstin lopussa olevassa podcast-haastattelussa Anna mainitsee, että teelaatuja on listalla yli 50. Haastattelun teon jälkeen määrä on kuitenkin kasvanut jo ainakin reiluun 80:een. Itse asia teehuoneessa on kuitenkin englantilainen teetraditio. Sen antimia pääsee nauttimaan perinteisellä tavalla kolmikerroksiselta herkkutarjottimelta.\nTarjottimen alimmalla tasolla oli kolmioleipiä kurkku-, kala- ja kinkkutäytteillä. Keskimmäisellä tasolla komeilivat uunituoreet skonssit. Erityisesti niihin Teahouse of Wehmaisin väki suhtautuu pieteetillä. Skonssit paistetaan kullekin asiakkaalle vasta tilauksesta, joten voi olla sataprosenttisen varma, että ne ovat todella tuoreita. Skonssit nautitaan kermavaahdon ja mansikkahillon kera, ekstrana pöytään voi tilata myös paikan päällä tehtyä lemon curdia. Meistä Katri antoi äänensä mansikan ja kerman liitolle, oma peukkuni nousi ehdottomasti sitruunatahnalle!\nTarjottimen ylimmällä tasolla oli vielä valikoima pieniä supermakeita herkkuja: suklaakakkua, sitruunapiirasta ja pannacottaa. Ensivilkaisulla ne näyttivät kirjaimellisesti todella pieniltä, mutta leipien ja skonssien jälkeen määrä oli juuri sopiva. Tässä kohtaa Katri kiitti aikaisemmin päivällä antamastani vinkistä, että ylimääräiset välipalat ennen teehetkeä kannattaa passata. Iltapäivän teehetki voi kuulostaa viattomalta huikopalalta, mutta ruokaa siinä on ihan keskivertolounaan verran, eli vatsansa sen ääressä saa ehdottomasti täyteen.\nTeahouse of Wehmaisin listalta löytyy toki pienempiäkin kokonaisuuksia kuin edellä mainitut herkut kolmessa kerroksessa. Cream Tea, Garden Tea, Sweet Tea ja niin edelleen – tarjolla on annoksia niin makean kuin suolaisenkin ystäville, sekä pienempään että suurempaan nälkään. Maininnan ansaitsee ehdottomasti myös se, että kaikkien tarjottavien annosten raaka-aineet hankitaan paikallisilta viljelijöiltä ja tuottajilta, mahdollisimman läheltä. Jopa niinkin läheltä kuin kartanon oman pihapiirin navetasta, jossa tuotetaan luomumaitoa.\nJos jo pelkästä ateriakokonaisuudesta voisi antaa tee-elämykselle arvosanaksi täyden kympin, niin vielä plussa sen päälle tulee satumaisen kauniista miljööstä. Ruusukuvioidut tapetit, kristallikruunut, oman pihan tuoreet kukat jokaisen pöydän maljakossa ja kauniit astiat tekevät täydellisestä teehetkestä uniikin. Teahouse of Wehmaisin sisustuksessa ei ole mitään jätetty sattuman varaan, edes naistenhuoneessa..! ;-)\nKirjoittajana toimi matkatoverini, intohimoinen teeharrastaja ja Ankkasen kanssa seikkaileva Tanja Määttänen\nThe Most Perfect Afternoon Tea in the Teahouse of Wehmais. A real English tea house in small village of Juva, in the middle of Savonian country side, eastern Finland. Excellent tea brewing, fresh scones directly from oven to table, home made lemon curd, etc... “Yummy” is just not enough to say..! 💛☕🍯 #teahouseofwehmais #teahouse #tea #teacup #scone #scones #juva #savonia #finland #visitfinland #kylpyankka #badanka #bathduck #rubberduck\nA post shared by Tanja & Ankkanen (@tanja_nen) on Jul 31, 2018 at 2:46pm PDT\nMiten ihmeessä juuri Juvalle on perustettu Suomen ensimmäinen aito englantilainen teehuone?\nSe selviää muutama vuosi sitten tehdystä 12 minuutin pituisesta haastattelusta, jossa Tanja jututtaa teehuoneen perustajaa, Anna Grotenfelt-Paunosta.\nTeahouse of Wehmais on uudistunut viimeisen vuoden aikana ja kauppa on siirretty uusiin suurempiin tiloihin. Nykyisin kaupasta voikin ostaa runsaan teevalikoiman lisäksi niin sisustustarvikkeita kuin paikallisia herkkujakin. Lähialueen tuottajien tuotevalikoiman laajennus on myös suunnitteilla. Myymälää kierrellessä huomasimme, että keittiö- ja sisustustarvikkeet olivat tärkeässä roolissa. Tarjolla oli paljon uusiomateriaaleista valmistettuja tuotteita kuten kierrätystölkeistä tehtyjä paistinpannuja sekä kierrätysmuovista valmistettuja mattoja.\nYläkerrasta löytyy viihtyisä vuokrattava juhlatila ja siellä on yksityistilaisuuksien lisäksi luvassa mm. standuppia sekä konsertteja. Teahouse of Wehmaisin perustaja Anna Grotenfelt-Paunonen on myös Suomen ensimmäinen tea sommelier ja hänen vetämistään teekoulutuksista päästään nauttimaan jo syksyllä 2018.\nLähettänyt Ne Tammelat klo 11.58 10 kommenttia:\nTunnisteet: Juva, ravintolat, Suomi, Teahouse of Wehmais, vieraskynä\nSarjassamme hullujen kesätempauksien kohteeksi valikoitui tänä vuonna yöpyminen Vallisaaressa. Viime kesänä yleisölle avattu saari oli itselleni ennestään tuttu, kun kävimme saarella viime vuonna purjeveneellä. Skotlannista Suomeen kesälomalle tulleelle Ilkan siskolle piti keksiä jotain vähintään yhtä kivaa tekemistä, kuin viime kesän kaupunkipyöräily Helsingin yössä.\nTentsile-telttailusta kuulin ensimmäistä kertaa Lanttimatkojen Lotan blogista ja juuri hiljattain Lyhyenä hetkenä blogin Pia vietti yön tuolla Vallisaaressa, jonne mekin innostuimme varaamaan majoituksen, vaikka Nuuksiossa mukavuudet olisivat olleet helpommin tavoitettavissa.\nVaraaminen & hinta\nVallisaaren nettisivujen kautta löytyy verkkokauppa, josta voi ostaa lahjakortin kahdelle Vallisaaressa yöpymiseen. Honkalintu, joka on tämän Tentsile EcoCamp Experience -elämyksen on Suomeen perustanut, myy sivuillaan lahjakortteja ja siellä näkyy myös telttojen varaustilanne.\nHinta yhden yön yöpymiseen kahdelle hengelle on 180 euroa. Hinta tuntui aluksi hieman korkealta, mutta toisaalta se on täysin linjassa hotellien hintojen kanssa Helsingissä. Pehmeän sängyn ja lämpimän suihkun vastapainoksi saat tosin nauttia upean Vallisaaren hiljaisuudesta ja vehreydestä luonnon ääniä kuunnellen.\nHinta sisältää yöpymisen teltassa, ensiapupakkauksen, ohjeet, viltit pehmusteiksi sekä pienen aamupalan. Lisäksi voit täydentää pakettia makuupussilla tai picnic-korilla. Lauttamatka Kauppatorilta Vallisaareen kestää noin 20 minuuttia ja maksaa 8 euroa. Helteisen sään vuoksi me jätimme makuupussit ostamatta ja teimme mukaan omat eväät.\nSaimme varausvahvistuksen yhteydessä sähköpostitse hyvät ohjeet, joiden perusteella suunnistimme Vallisaaren satamakahvilaan. Sieltä saimme mukaamme viltit, ensiapupakkauksen sekä suunnistusohjeet teltalle.\nJäätelökahvila Pajan lonkerosorbetti ja suklaajäätelö\nKun olimme paikantaneet majoituksen, lähdimme tutustumaan saareen. Alkuillan kohokohta on tietysti Kustaanmiekan ohi purjehtiva ruotsinlaiva, jota kiiruhdimme hyvissä ajoin ihailemaan. Jatkoimme siitä saarikierrosta Aleksanterin patterille, josta näköalat ovat aivan huikeat. Tässä vaiheessa vastaan tuli enää muutamia ihmisiä, joten saimme nautiskella eväämme kaikessa rauhassa saaren parhaimmalla näköalapaikalla.\nSiirryimme kauniin Lehmuskujan läpi kohti satamaa ja lähdimme tutustumaan Kuninkaansaareen. Tältä puolelta saarta löytyi upea linnake ja paljon mielenkiintoista nähtävää. Taustalla kajahtelivat Santahaminan ampumaharjoitukset. Kuninkaansaaren itäreunalta löytyi suojaisa poukama uimarantoineen, jossa olisi ollut mahdollisuus käydä uimassa.\nUimarannan lähistöllä näimme minkin tai vastaavan pienen pörröisen otuksen, joka pujahti tien yli niin nopeasti, ettemme ehtineet kuvata sitä. Saarelta löytyy runsaasti perhosia ja näimme myös muutaman haikaran Aleksin Patterilta käsin.\nKävimme ihastelemassa yhtä hienoimmista auringonlaskuista koskaan Aleksanterin Patterilla, jonka jälkeen suuntasimme takaisin teltalle. Meitä vastaan pyöräili saaren henkilökuntaa, jotka kertoivat, että saarella ei saa liikkua klo 22–06 välillä. Tästä saimme myös eri infoa, joten kannattaa tarkistaa tilanne, mikäli aiot yöpyä saarella. Tärkeintä on kuitenkin noudattaa opasteita, koska maastosta voi oikeasti löytyä vaarallisia paikkoja ja yllättäviä pudotuksia. Saaren koskematonta luontoa on myös tärkeää kunnioittaa.\nTelttaan kiipeäminen sujui yllättävän helposti ja meillä oli hyvin tilaa kahdestaan, vaikka mukana oli reput ja muuta tavaraa jonkun verran. Viltit pehmustivat hyvin ja ainoa nukkumista täydentävä asia, jota kaipasin oli tyyny. Onneksi pyyhe ajoi suunnilleen saman asian. Päivä oli erittäin helteinen, joten tavoitteena oli selvitä yöstä samalla vaatetuksella. Puoliltaöin ilma viileni kuitenkin huomattavasti, joten onneksi repusta löytyi kevyttoppis, sukat ja pitkät housut. Makuupussi ei siis välttämättä olisi ollut ollenkaan huono ajatus, mutta selvisimme yöstä hyvin omilla varusteillamme.\nTentsile on joustava, joten jos unikaveri kääntää kylkeä ja olet herkkäuninen, huomaat sen varmasti. Teltasta ei voi hiipiä pois huomaamatta. Koska sateen uhkaa ei ollut, käänsimme sadesuojan lähes kokonaan sivuun ja nautimme kauniista maisemista ilman itikoita. Kurkkaa teltan sisätiloihin pyörittämällä alla olevia 360-kuvia.\nMukaan kannattaa varata reppu ja hyvät kengät, teltalle kävellään pientä metsäpolkua pitkin\nRuuan valmistus on sallittua vain merkityissä paikoissa, joten varaudu helpoilla eväillä tai ruokaile saaren ravintoloissa\nWC ei löydy ihan teltan vierestä (varaudu 10–15 minuutin kävelymatkaan tai tee puskapissat)\nSaarelta löytyy vesipisteitä, joissa voit tankata vesipullot täyteen\nKokeile ehdottomasti Jäätelökahvila Pajan Lonkerosorbettia\nViimeinen lautta lähti saarelta klo 19 jälkeen, joten sen jälkeen saarelle pääsee vain omalla veneellä\nAamun ensimmäinen lautta saapuu saarelle kymmenen jälkeen ja aamupala tarjoillaan 10.30–11\nLähettänyt Ne Tammelat klo 19.42 14 kommenttia:\nTunnisteet: 360-kuva, Gear 360, Helsinki, Suomi, Vallisaari\nSijainti: Vallisaari, 00860 Helsinki, Finland\nSavonlinnan Oopperajuhlat ovat kansainvälisesti tunnetuin suomalainen kulttuuritapahtuma, joka järjestetään vuosittain Savonlinnassa. Oopperajuhlissa vierailee kuukauden aikana kymmeniä tuhansia ihmisiä nauttimassa monipuolisesta oopperaohjelmistosta\nKävimme ystäväni Tanjan kanssa katsomassa kesän 2018 oman uutuustuotannon, Pjotr Tshaikovskin Patarouvan. Olavinlinnan upeat puitteet tekivät minuun, ensikertalaiseen suuren vaikutuksen. Heinäkuun paahtavassa helteessä kevyt vaatetus, hyvät (tasapohjaiset) kengät, viuhka ja vesipullo olivat ensiarvoisen tärkeät varusteet. Tanja, joka on vieraillut jo useana kesänä oopperajuhlilla, kirjoitti arvion, jonka kautta pääset mukaan Patarouvan tunnelmaan.\nUpeiden kuvien lähde on Savonlinnan Oopperajuhlien kuvapankki, kuvaajat ovat mainittu erikseen kuvien alla.\nNäin käy myös Tshaikovskin Patarouvassa, oopperassa, joka nivoo yhteen teemoja rakkaudesta, kuolemasta, pakkomielteistä ja pelihimosta.\nTarinan renttu on Hermann. Hermann haluaa paljon ja suhtautuu haluamiinsa asioihin vähintäänkin pakonomaisesti. Hermann rakastuu, tai ainakin kuvittelee rakastuvansa, kuvankauniiseen Lizaan. Näin siitäkin huolimatta, että Liza on jo lupautunut vaimoksi toiselle miehelle, ruhtinas Jeletskille. Ruhtinas menettää kihlattunsa, kun Liza lankeaa Hermannin pauloihin, vain huomatakseen myöhemmin, ettei välttämättä olisi kannattanutkaan…\nSaatuaan haluamansa, Hermannin mielenkiinto onkin nimittäin jo aivan toisaalla. Kiltin ja kunnollisen ruhtinas-kihlattunsa jättänyt Liza huomaa hyvin pian jääneensä auttamattomasti kakkoseksi Hermannin elämässä, kun pakkomielle pelaamiseen ja ennen kaikkea kolmeen salaperäiseen pelikorttiin ajavat kaiken edelle. Siitä huolimatta Liza ei lakkaa rakastamasta Hermannia ja odottamasta yhteistä elämää ja tulevaisuutta hänen kanssaan.\nPeliriippuvuus ja päähänpinttymä kolmesta varman voiton tuovasta pelikortista ei lopulta vie kuolemaan ainoastaan Hermannia itseään, vaan myös Lizan sekä tämän isoäidin, kreivittären, jonka hallussa pelikorttien salaisuus oli – aina hautaan saakka.\nLähes 3½-tuntisessa Patarouvassa juoni kulkee kepeän ja aurinkoisen alun kautta paikoin jopa karnevalistiseen tunnelmaan värien, valojen, tanssin, mahtipontisten kuorokohtausten ja koskettavien aarioiden myötä. Kertomuksen edetessä siinä ajaudutaan koko ajan koti tummempia ja synkempiä sävyjä; suuntana vääjäämättömästi kuolema. Kuolemaa ei kuitenkaan, ainakaan tässä ohjauksessa, voi nähdä ”paha saa palkkansa” -opetuksen kaltaisena päätöksenä tarinalle. Hermannin ja Lizan rakkaustarina tässä elämässä oli tuhoon tuomittu, mutta kuolema yhdisti parin uudelleen.\nPatarouva oli elämys niin katseltuna kuin kuultunakin. Jere Erkkilän ohjaus johdatteli yleisön 1890-luvun Pietariin – aikamatkaa tukivat täydellisesti Erika Turusen yltäkylläisen runsaat puvut ja Jani Uljaan lavastus, joka oli suunniteltu Olavinlinnan ainutlaatuiseen miljööseen täydellisesti. Yksi esityksen hienoimmista visuaalisista elämyksistä oli Olavinlinnan muureihin valoilla taituroitu ilotulitus, joka oli valaistuksesta vastanneen William Ilesin käsialaa. Kirsikan kakkuun toi paikoin jopa akrobaattisia ulottuvuuksia saanut tanssi; sen oli tarinaan nivonut koreografi Reija Wäre. Aivan jokainen Patarouvan upeista solisteista ansaitsisi erityismaininnan niin ikään, samoin kuin oopperan loistava kuoro. Kapellimestari Aleksander Vederniko otti todellakin kaikki tehot irti niin orkesterista kuin jokaisesta lavalla käyneestä laulajastakin.\nVaikka muutamat eturivin oopperakriitikot tuomitsivat Patarouvan lähinnä keskikastin teokseksi, joku moitti sitä jopa sekavaksi, yleisö tuntui nauttivan siitä täysin rinnoin. Kuten mekin, tämän kesän viimeisessä esityksessä. Vaikka Patarouva on nimitasolla hyvinkin tunnettu teos, sitä ei todellakaan Suomessa ole kyllästymiseen asti esitetty. Jos niin onnellisesti kävisi, että se palaisi jonain tulevana kesänä Savonlinnan ohjelmistoon, olisin itse varmasti varaamassa siihen lippuja aivan ensimmäisten joukossa.\nLähettänyt Ne Tammelat klo 22.17 8 kommenttia:\nTunnisteet: Olavinlinna, Savonlinna, Savonlinnan oopperajuhlat, Suomi, vieraskynä\nSijainti: Savonlinna, Finland\nLähettänyt Ne Tammelat klo 22.56 6 kommenttia:\nTunnisteet: 360-video, Gear 360, Savonlinna, Suomi


Author Topic: PP2Buddy PÄIVITETTY: v. 1.2 ja windows 10 store app tuki (Read 66205 times)\n« Reply #30 on: January 10, 2012, 11:23:18 »\nQuote from: -heikki- on January 10, 2012, 10:49:12\nJoo buddy on ihan omassa kansiossa. Pro pilkki ei kylläkään löydy tuolta -----> C:\_Program Files (x86)\_ProPilkki2\_ProPilkki2.exe\nC:\_ ProgramData\_ procyon\_ propilkki2...... (tosin tämä kansio ei näy suoraan kun avaa c aseman, eli ts. on piilo kansio) Tämä oli se static kansio\nKORJAUS. Pilkki itessään löytyy ihan eri kovolta----> e:\_pelit....\n« Last Edit: January 10, 2012, 11:26:08 by [Tkk] MIETTINEN »\n« Reply #31 on: January 10, 2012, 11:50:59 »\nNyt kokeilin niin että asensin pilkin sinne oletus polulle minne sen aluksi haluaa....... TOIMII\nMUTTA. vanhaa static kansiota en voi jättää, jos säilytän tuon että ennätyksetkin säilyisivät niin kaataa BUDDYN. Toisin sanoen joudun asentamaan täysin uuden ja tyhjän pilkin koneelle...\nEDIT: Nyt sain ennätyksetkin toimimaan eikä kaada buddya. Se vaan tossa on tyhmää kun piti tonne oletus polulle asentaa peli, eikä voinut IHAN omalle kovolle. En sit tiedä mistä toi johtus..\nNO PÄÄASIA, TOIMII. (pirunmoisen tappelun jälkeen)\n« Last Edit: January 10, 2012, 12:09:45 by [Tkk] MIETTINEN »\n« Reply #32 on: February 17, 2012, 18:07:39 »\n« Reply #33 on: February 24, 2012, 11:50:16 »\nVai et sisäisen kupin.\nHommaanhan on kaksi vaihtoehtoa.\nSe huonompi ensin:\n1. Et sammmuta buddyä koko kupin aikana etkä pelaa mitään muuta peliä koko kupin aikana.\nSit se työläämpi ja kuitenkin järkevämpi:\n2. Teet tiiminne kupille kokonaan oman logitiedoston.\n- Teet C:\_ProgramData\_Procyon kansioon 2 uutta kansiota jotka nimeät vaikka "yleinen" ja "kuppi"\n- Kuppia pelatessa siirrät C:\_ProgramData\_Procyon\_static kansiosta sen yleisen paylogin talteen edellä mainittuun yleinen kansioon.\nEnsimmäisellä kerralla kuppia pelatessa peli tekee uuden playlogi tiedoston C:\_ProgramData\_Procyon\_static kansioon.\nKun kupin ensimmäinen kierros pelattu siirrät palylogin kansioon "kuppi" odottamaan seuraavaa kupin osakisaa.\nMikäli haluat pelin jatkavan yleisen playlogin kirjoittamista vanhan perään niin nyt siirrät kansiosta "yleinen" playlogin\n-Kupin seuraavalla kierroksella teet saman homman, siirrät ensin yleisen pois ja sit sen kuppi login sinne static kansioon.\nTässä vaiheessa buddy jatkaa login kirjoittamista vanhan perään ja näin saadaan tiimin kupille kokonaaan oma logi.\nKun halutaan buddyn laskevan koko sisäisen kupin tuloksen niin otetaan buddyn valikosta ProPilkki Logi.\nAvaamalla tästä kuppilogista ekan mapin hiiren vasemmalla ja sit sitä samaa mappia oikealla klikaten buddy antaa erivaihtoehtoja joista valitaan se alin siis "aloita tiimipeli tästä" siis siitä ensimmäisen osion ekasta mapista.\nHuomioitava et tässä vaiheessa tiimipeliasetuksissa pitää olla valittuna julkinen, jolloin buddy laskee jokaiselle pelaajalle omat pisteet tai kilot.\n« Reply #34 on: March 02, 2012, 19:05:03 »\nYrittäny tässä löytää syitä edellä kerrottuihi ongelmiin mutta heikolla menestyksellä\nTaitaa olla joku kinkkinen bugi jossain mitä ei ihan heti löydä...erityisesti ku täällä toimii ok (win7 ult. 64-bit).\nMyös 32-bit xp:ssä testattu.\nHieman vaikuttaa siltä, että viesteissä mainutut oireet viittaa käyttöoikeuksiin taikka pp2-login virheisiin mutt tiedä sitä...\nBuddy:n logi tietenki auttaisi asiaa...\nSamalla päivittänyt ohjelmaa 0.9:in kanssa yhteensopivaksi ja uusia ominaisuuksia lisänny.\n1) 0.9 yhteensopivuus (logi, uudet pelityypit jne....).\n2) PP2:sen henk. kohtaiset ennätykset näkyviin Buddy:ssa (reaaliaikaisesti).\n3) Autoscript - ominaisuudelle "Graafinen käyttöliittymä" (0.9 versio).\n4) Joohnin kaipaama turnauksen jatkomahdollisuus (eli ladataan tiimipeli filusta ja jatketaan siitä).\nNyt kun 0.9:ssä uusia pelityyppejä ovat "Kolme suurinta kalaa (paino)" ja "Viisi suurinta kalaa (paino)" niin mikä tulos lasketaan painokisassa?\nLasketaanko pp2:sen tulos (eli 3/5 suurinta) vai kaikkien kalojen paino tuloksesta huolimatta (kuten tähänki asti)?\nTässä hieman väliaikatietoja\n« Last Edit: March 02, 2012, 19:17:21 by mr_asco »\n« Reply #35 on: March 08, 2012, 19:55:17 »\nEn tiedä onko muilla ongelmia, mutta äsken buddy tilttas kun otettiin peli muodoksi viisi suurinta kalaa\n« Reply #36 on: March 08, 2012, 21:28:03 »\njuu mullaki meni sekasin ku logissa oli vanha peli jossa oli 5 suurinta kisa muotona.\nIlmoitteli että logissa virhe.\nLogin ku poisti niin taas toimii eli ei hogaa nyt noita uusia kisamuotoja\n« Reply #37 on: March 11, 2012, 17:18:01 »\nPP2Buddy päivitetty. Lisätty uudet kisamuodot (uudet vesistöt lisätään automaattisesti)\nPP2Buddy asennusohjelman voi ladata täältä\n« Reply #38 on: March 15, 2012, 20:37:35 »\nPP2Buddy päivitetty. Korjattu mm. tiimipelin isoimman kalan pistelaskenta (uudet kisatyypit). Kiitos KT avusta\nJos joku törmää login parsintavirheeseen "Tuntematon kisatyyppi" niin vois vinkata yv:llä.\nVs: PP2Buddy: uusi versio (PÄIVITETTY: v. 0.9 tuki)\n« Reply #39 on: October 30, 2012, 20:27:58 »\nOnko seuraavan Buddyn päivitykseen mahdollista saada, että buddy osaisi alottaa tiimipelin myös tyhjästä playlogista. Tai mikäli playlogia ei löydy (ts. poistettu), se loisi uuden?\nOnko valikkoihin mahdollista saada, että Buddy loisi oman erillisen playlog -tiedoston tiimipeleille?\n« Reply #40 on: November 20, 2012, 17:03:32 »\nOpenOfficea on muuten jatkettu LibreOffice nimellä toisten toimesta. Edelleen avoin ja ilmainen, suosittelen asentamaan OpenOfficen tilalle ja pääsette eroon niistä vanhoista javan versioista ja yhdestä tietoturvariskistä. Näin niinkuin statsien jne. pitoa ajatellen.\n« Reply #41 on: December 09, 2012, 03:08:02 »\nMinulla ei suostu toimimaan Buddy millään. Ilmoittaa, että kansiota ei löydy. Ja jostain syystä muuttaa resolution (Trying to set display mode 1280x720x16, default refresh..Resolution change: 1280 x 720 (16)). Muuten käytän 1920x1080 kerran se mahdollista. Käyttöjärjestelmänä Windows 7 64bit Enterprise, UAC on poissa päältä ja olen Admin. Kansioina molemmissa oletukset.\n« Reply #42 on: December 13, 2012, 19:15:49 »\nQuote from: Mika76 on December 09, 2012, 03:08:02\nBuddy ei kyllä missään vaiheessa yritä muuttaa näytön resoluutiota. Täällä myös 1920x1080 käytössä.\nKertoisitko tarkemmin mitä kansiota ei löydy?\n« Last Edit: December 13, 2012, 19:18:12 by mr_asco »\n« Reply #43 on: December 13, 2012, 23:37:39 »\nTarvittavaa tiedostoa ei löydy. Ohjelma lopetetaan. Päivitä ohjelma tai asenna se uudelleen ongelman poistamiseksi.\nTuo siis pomppaa ruudulle, sitten vaihtuu reso ja palaa työpöytä\n[15.12.2012 22:40:22] ERROR: Record download failed: http://www.kailehtinen.com/pp2-records/viitalampime.htm. The handle is invalid.\nTuollanen löytyi buddyn.logista\n« Last Edit: December 15, 2012, 22:41:11 by Mika76 »\n« Reply #44 on: December 15, 2012, 19:46:33 »\n« Reply #45 on: May 06, 2013, 14:56:56 »\nMilloinkohan saadaan uusi versio joka tukisi vimeisintä PP2 1.0.3 versiota?\nBuddy ollut käytössä alusta asti ja mielestäni melkein parasta mitää PP2 mailmassa on pelin lisäksi.\n« Reply #46 on: May 06, 2013, 15:07:08 »\nTäytyy kyllä kompata TORO:a tässä eli buddya tuli heti ikävä, kun uusi versio ilmestyi. Todella hieno ohjelma!\nToivottavasti Ascolla on vielä intoa päivittää.\n« Reply #47 on: September 08, 2013, 20:57:56 »\nKomppaan kahta edellistä, eli onko buddystä tulossa ennen liigan alkua mateita tukevaa versiota? Senverran hieno ja hyvä apuohjelma kyseessä että olisi kiva käyttää sitä myös ens kauden liigan aikana\nVs: PP2Buddy: uusi versio (PÄIVITETTY: v. 1.0.6 tuki)\n« Reply #48 on: October 28, 2013, 19:47:22 »\nPitkän hiljaiselon jälkeen (enimmäkseen töitten, osittain selkäongelmien takia ) alkaa täälläkin taas tapahtua\nBuddy päivitetty 1.0.6 version kanssa yhteensopivaksi eli "made" ja "yö" lisätty.\nTiimipelin pistelaskennassa mateen kohalla ei mitään testitulosta koska itellä "tilastot" puuttuu joten palautetta\ntulemaan jos jotain outoa löytyy\n« Last Edit: October 28, 2013, 20:15:11 by mr_asco »\n« Reply #49 on: October 31, 2013, 12:26:32 »\nSemmonen huomio et ainakaan mullla ei buddy osannut aukasta peliä.\nToimii kuitenkin jos pelin avaa ensin ja sit buddy:n\n- avaan pelin ( aukeaapi mulla ikkunaan )\n- tiputan ikkunan alapalkkiin\n- avaan Buddyn:n\n- nyt klikkaan Budydy:ssä avaa peli niin se nousee alapalkista ikkunaan\n- sit vaan laittamaan Buddyyn pelikohtaiset asetukset ja tiimipeli käyntiin\nTestailin ohjelmalla myös tämänkauden vanhoja pelejä laskea ja onnistui hyvin.\nVanhatkin pelit voi laskea ja muuttaa joko HTML tai taulukkolaskenta muotoon mikäli playlogi on tallessa.\n« Reply #50 on: October 31, 2013, 15:47:56 »\nJuu, hienoa GRT!!\n« Reply #51 on: October 15, 2015, 20:24:24 »\nUusi Buddy linkki:\n« Last Edit: September 25, 2016, 14:44:46 by mr_asco »\n« Reply #52 on: September 25, 2016, 14:45:41 »\nPitkästä aikaa PP2Buddy päivitetty 1.1 version aikaan\n« Reply #53 on: September 25, 2016, 15:31:05 »\nOn tätä ootettukin\n« Reply #54 on: September 26, 2016, 11:09:47 »\nHyvä asco!! Loistavaa. Ja kaikki kiitos tietenkin itselleni (sarkasmia.. koska aiheutin lisävaivaa), joka lisäsin uuden kisatyypin (made kpl).\n« Reply #55 on: November 05, 2016, 19:44:45 »\n« Reply #56 on: October 10, 2017, 12:38:41 »\nKoskahan tulee uutta versioo buddyyn PP2:sta versio 1.2 päivitykseen... Liigakin on alkamassa ja tarvis patti toimia. =)))\nKyselen vaan, että jos millään Asco kerkiät laittaan ennen tulevan SM Liigan alkua SU 22.10.2017 ?\nTerkuin. Anakondah Jr. TSK. (C).\nPs. On kyllä hyvä ohjelma ollut tämä buddy pisteet saanu hyvin laskettua.\n« Reply #57 on: October 14, 2017, 16:08:31 »\nBuddy:n 1.2 versio työn alla. Tulossa karsittu versio, jossa verkkopelit ja ennätykset poistettu (aika turhia) eli vain logi ja tiimipelit jää. Tällä hetkellä hieman ongelmia store app version kanssa.\nLaittakaa viestiä jos login parsinta nykyisellä versiolla epäonnistuu (jos sais vielä logipätkän, joka feilaa, niin vielä parempi). Ilmeisesti nykyisestä versiosta puuttuu jotain mappeja ja kisatyyppejä....kai.\n« Last Edit: October 15, 2017, 13:19:32 by mr_asco »\n« Reply #58 on: November 06, 2017, 23:18:36 »\n« Last Edit: November 06, 2017, 23:31:44 by mr_asco »\nVs: PP2Buddy PÄIVITETTY: v. 1.2 ja windows 10 store app tuki\n« Reply #59 on: November 07, 2017, 10:17:01 »\nNo ainakaan ihan heti ei pääse testaamaan, koska AVG virustorjunta on se plokannut tarkempia "tutkimuksiaan varten" 152 h.